ועדת החינוך, התרבות והספורט, כנסת 20, פרוטוקול מספר 302, 2016-12-06 11:00

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת.

יעקב מרגי: 6 בדצמבר 2016, ו' בכסלו תשע"ז.

יעקב מרגי: הנושא על סדר-היום: פרק י"ב סעיף 180 (חוק יום חינוך ארוך ולימודי העשרה), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016, מ/1083.

יעקב מרגי: לנושא הבא, פרק י"ב, סעיפים 181 ו-182 (הפחתת שעות לימוד בקבוצות קטנות), מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנות 2017 ו-2018), התשע"ז-2016, מ/1083.

יעקב מרגי: מי שלא יודע, חוק ההתייעלות הכלכלית (תיקוני חקיקה) זה מה שנקרא בז'רגון המקצועי של חברי הכנסת " חוק ההסדרים".

מסעוד גנאים: התייעלות זה טוב.

יעקב מרגי: התמזל מזלנו שוועדת החינוך קיבלה שני סעיפים.

יעקב מרגי: 3 סעיפים, נכון?

<מירב ישראלי: שני נושאים.

יעקב מרגי: שני נושאים, שלושה סעיפים.

עודד פורר: קיבלתם את ההסתייגויות שהועברו אליכם?

<מירב ישראלי: הסתייגות אחת קיבלתי.

עודד פורר: שלי?

<מירב ישראלי: שלך.

יעקב מרגי: שלושה סעיפים, שני נושאים.

יעקב מרגי: יש ועדות שזו שגרת יומם כבר כמה שבועות.

יעקב מרגי: ברוך השם שאנחנו לא שם.

יעקב מרגי: יש לנו זמן להתעסק בנושאים ברומו של עולם, שיש בהם תכלית, לא משמעת קואליציונית.

יעקב מרגי: אנחנו דנים פה בסוגיות של חינוך ילדי ישראל ובעיצוב דמותה של מערכת החינוך.

יעקב מרגי: מנסים לעצב את דמותם של כוחות ההוראה במדינת ישראל.

יעקב מרגי: נוגעים באקדמיה, בתרבות, בספורט, ומה לעשות?

יעקב מרגי: הכרח שלא יגונה, גם חוק ההסדרים מגיע אלינו ונשמע מן הסתם איך דנים בוועדות הכנסת כשדנים בחוק ההסדרים.

יעקב מרגי: כל הפתיחה הזו היא בשביל חברי הכנסת.

יעקב מרגי: למרות שזה חוק ההסדרים, אנחנו נדבר בצורה מכובדת: זו ועדת החינוך, התרבות והספורט.

יעקב מרגי: נהיה גם ספורטיביים, נדע לנצח ולהפסיד בכבוד ונדון, ניגע ונאמר ולא נחסוך את שבטנו, אם הוא קיים, ממשרדי הממשלה על הסעיפים האלה ולא נחסוך גם את הקומפלימנטים לממשלה, אם יש מקום לתת לה אותם.

יוסי יונה: יש לי הצעה לסדר.

יעקב מרגי: לא שכחתי אותך.

יעקב מרגי: אני מודיע כדי להרגיע את יוסי יונה שחבר הכנסת יוסי יונה יפתח אחרי דברי בהצעה לסדר.

יעקב מרגי: יש לו דין קדימה ברגע שזו הצעה לסדר.

יעקב מרגי: לסדר הדיון – לא נאומים.

יעקב מרגי: כל חברי הכנסת רשומים, הם ידברו אחרי שהיועצת המשפטית תציג את הנושא.

יעקב מרגי: אנחנו מתחילים ביוח"א, יום חינוך ארוך.

יעקב מרגי: היא תסביר לנו את המשמעות של ההצבעה שנקיים היום.

עודד פורר: מתי מציגים את ההסתייגויות?

יעקב מרגי: אתה יכול תוך כדי הדיון, אתה יכול בסוף, אתה יכול בהתחלה.

<מירב ישראלי: צריך יהיה להצביע על זה בסוף.

יעקב מרגי: בסדר.

יעקב מרגי: עד 12:30 יהיה דיון.

יעקב מרגי: בין 12:30 ל-13:00 אנחנו מצביעים.

יעקב מרגי: ככה אני מודיע לכם מראש, תהיו גמישים, לא יהיו מחטפים.

יעקב מרגי: אל תקלו עלינו.

יעקב מרגי: חבר הנסת יוסי יונה, ביקשת הצעה לסדר.

יוסי יונה: אדוני, בגלל חשיבותם המאוד-מאוד גדולה של שני הסעיפים הללו בחוק ההסדרים, הייתי מציע שהם יפוצלו מחוק ההסדרים ויועלו בהצעות חוק כך שוועדת הכנסת תוכל לדון בהם והם יידונו בנפרד מחוק ההסדרים.

יעקב מרגי: הצעה ראויה שנשמע אחר כך את ההתייחסות של משרדי הממשלה לנו כחברי הוועדה.

יעקב מרגי: יש עוד הצעות לסדר לפני שאני מעביר את רשות הדיבור ליועצת המשפטית?

יעקב מרגי: בבקשה, מירב, היועצת המשפטית של הוועדה.

<מירב ישראלי: אנחנו מדברים כרגע על סעיף 180 לחוק ההתייעלות הכלכלית: "תיקון חוק יום חינוך ארוך ולימודי העשרה 180.

<מירב ישראלי: בחוק יום חינוך ארוך ולימודי העשרה, התשנ"ז-1997, בסעיף 4(א), במקום "התשע"ח" יבוא "התשפ"א".

<מירב ישראלי: המשמעות היא: חוק יום חינוך ארוך ולימודי העשרה נחקק בשנת 1997 אבל בסופו היה סעיף 4 שקבע שהחוק יוחל בהדרגה, החל בשנת הלימודים תשנ"ח ביישובים, בשכונות, במוסדות חינוך או בשכבות גיל שייקבע השר בצווים תוך מתן עדיפות ליישובים, לשכונות, למוסדות חינוך או לשכבות גיל אשר לדעת השר זקוקים לסיוע נוסף בחינוך, ובלבד שהחלתו תושלם לא יאוחר מתחילת שנת הלימודים – החוק הזה עבר כבר 7 דחיות.

<מירב ישראלי: זו השביעית, למיטב זיכרוני.

יוסי יונה: השביעית היא בגדר בקשה.

יוסי יונה: היא לא אושרה עדיין, נכון?

יעקב מרגי: אני מודה לך על ההבהרה, למרות שהיא עובדת כנסת, לא עובדת הממשלה.

יעקב מרגי: אנחנו לא עובדים אצל הממשלה.

יעקב מרגי: אנחנו הרשות המחוקקת ועקרון הפרדת הרשויות חזק בעינינו.

עודד פורר: כשמתייחסים לתשע"ח, מתייחסים לפתיחת שנה - - -

<מירב ישראלי: תחילת שנת הלימודים כן.

יעקב מרגי: שלא יתברר כמו שקרה לי.

יעקב מרגי: כשאנחנו אומרים תשע"ח, זאת אומרת יש השלכות תקציביות גם לשנה שגולשת אחרי זה.

עודד פורר: זה ברור.

יעקב מרגי: לי זה לא היה ברור.

עודד פורר: זאת אומרת זה מתייחס ל-1 בספטמבר 2018.

עודד פורר: זאת אומרת, לכאורה, אם החוק לא היה משונה - - -

<מירב ישראלי: עכשיו תשע"ז.

<מירב ישראלי: תשע"ח זה 1 בספטמבר 2017.

<מירב ישראלי: זה קיים בחוק.

<מירב ישראלי: זאת אומרת, בשנה הבאה היה צריך לסיים את החלת החוק.

<מירב ישראלי: זאת המשמעות.

<מירב ישראלי: מה שמתבקש עכשיו להיעשות בסעיף 180 זה שהארכת התחולה תהיה לא עד פתיחת שנת הלימודים הבאה אלא 3 שנים לאחר מכן.

<מירב ישראלי: כלומר, במקום התשע"ח, יבוא התשפ"א.

<מירב ישראלי: זה מה שהממשלה מבקשת.

עודד פורר: אני רוצה להציג את ההסתייגות שלי על הסעיף.

יעקב מרגי: רגע.

יעקב מרגי: תן לה לגמור להקריא.

יעקב מרגי: גמרת להקריא?

<מירב ישראלי: כן.

<מירב ישראלי: זאת המשמעות של התיקון.

יעקב מרגי: גמרנו להקריא.

יעקב מרגי: אנחנו עושים דיון משולב גם על הנושא השני.

עודד פורר: אני אציג רק את ההסתייגות על הסעיף הזה.

מסעוד גנאים: גם אנחנו מציגים.

מסעוד גנאים: גם לנו יש הסתייגויות.

עודד פורר: הגשתי לוועדה הסתייגות על הסעיף הזה ספציפית.

עודד פורר: אני חושב שיש פה תמימות דעים, קואליציה ואופוזיציה.

עודד פורר: העובדה שהממשלה במשך 20 שנה דוחה את יישום החוק, מצביעה על משהו קצת מזלזל גם במה שחוק ההסדרים נועד לעשות וגם במה שהכנסת הזו עושה.

עודד פורר: זאת אומרת, אם תבוא הממשלה ותחליט שהיא לא רוצה יום חינוך ארוך, שתגיד שהיא מבטלת את החוק.

יעקב מרגי: אני לא פתחתי דיון.

יעקב מרגי: על מה ההסתייגות?

עודד פורר: אם רוצים לדחות, ואני מבין שלתקציב הזה שהוא די סגור ויש פה השלכות תקציביות הרות גורל והחוק הזה עולה הרבה מאוד כסף, אפשר לדחות את זה שלא יהיה בתקציב הזה.

עודד פורר: אבל למה לדחות את זה ל-1 בספטמבר 2020?

עודד פורר: בואו נוריד את זה ל-1 בספטמבר 2019.

עודד פורר: תרצו בתקציב הבא?

עודד פורר: תבואו עוד פעם לפה.

עודד פורר: תעשו כל שנה.

יעקב מרגי: תודה עודד.

יעקב מרגי: יכו להיות שההסתייגות שלך תתייתר כי כנראה שנגיע להבנות.

עודד פורר: ההסתייגות שלי היא שבמקום תשפ"א, יהיה תש"ף.

יעקב מרגי: תודה.

יעקב מרגי: הסתייגויות נוספות לפני או שאתם רוצים תוך כדי דיבור?

יעקב מרגי: אז אנחנו נציג את הנושא השני ונעשה דיון.

<מירב ישראלי: הנושא השני הוא סעיפים 181 ו-182 להצעת חוק ההתייעלות הכלכלית.

<מירב ישראלי: מדובר בתיקון סעיף 12ד לחוק לימוד חובה.

<מירב ישראלי: זה תיקון שהתקבל בשנת 2007.

<מירב ישראלי: מדובר בהגבלת מספר התלמידים בלימודי מיומנויות היסוד שהן: קריאה, כתיבה וחשבון, בכיתות א'-ב'.

<מירב ישראלי: החוק הנוכחי קובע שבלימודים בכיתת יסוד שזה א'-ב' במוסד חינוך רשמי, יילמדו לפחות 5 מסך כל שעות הלימוד השבועיות של מיומנויות היסוד כאמור במסגרת לימודים שבה מספר התלמידים למורה אינו עולה על 20 תלמידים.

<מירב ישראלי: רוצים לצמצם את השעות.

<מירב ישראלי: סעיף 181 קובע: "חוק לימוד חובה, בסעיף 12ד, בסעיף קטן (א) במקום "בכיתת יסוד" יבוא "בכיתה א'".

<מירב ישראלי: במקום "חמש" יבוא "שעה אחת" - - -

אורלי לוי אבקסיס: הם מקצצים 4 שעות.

מסעוד גנאים: שלוש.

יעקב מרגי: תנו לה לסיים ואחר כך היא תסביר.

<מירב ישראלי: אחר כך אני אסביר.

<מירב ישראלי: "1.

<מירב ישראלי: במקום "בכיתת יסוד" יבוא "בכיתה א'", במקום "חמש" יבוא "שעה אחת" ובסופו יבוא "בסעיף קטן זה, "כיתה א'" – כיתה א' בבית ספר בעל ציון טיפוח 10-7 במדד טיפוח שטראוס, כפי שפורסם בחוזר המנהל הכללי של משרד החינוך"; 2.

<מירב ישראלי: אחרי סעיף קטן (א) יבוא: "(א1) בלימודים בכיתות א' ו-ב' במוסד חינוך רשמי שלומדים בהן יותר מ-34 תלמידים בכיתה, יילמדו שעתיים לפחות מסך כל שעות הלימוד השבועיות של מיומנויות היסוד במסגרת לימודים שבה מספר התלמידים למורה אינו עולה על עשרים תלמידים"; 3.

<מירב ישראלי: בסעיף קטן (ב) הגדרת "כיתת יסוד" תימחק.

<מירב ישראלי: 182.

<מירב ישראלי: (א) תחילתו של סעיף 12ד לחוק לימוד חובה, כנוסחו בסעיף 181 לחוק זה ביום 1 בספטמבר 2018.

<מירב ישראלי: (ב) בתקופה שמיום 1 בספטמבר 2017 עד 31 לאוגוסט 2018" – שזו בעצם שנת הלימודים הבאה – "יקראו את סעיף 12ד לחוק לימוד חובה כך: (1) בסעיף קטן (א), במקום "בכיתת יסוד" יבוא "בכיתה א" ובמקום "חמש" יבוא "שלוש";".

מאיר כהן: מה יש לכם, משרד החינוך?

מאיר כהן: מי הציע את זה לשר?

אורלי לוי אבקסיס: עמונה.

יעקב מרגי: תודה רבה.

אורלי לוי אבקסיס: זו הפעולה המאזנת כדי לממן את העלויות של עמונה?

יעקב מרגי: תודה אורלי, תודה.

יעקב מרגי: הפסדת את הפתיח שלי.

אורלי לוי אבקסיס: אני מצטערת.

יעקב מרגי: אנחנו רוצים לעשות את זה גם בחיוך וגם בצורה מחונכת, מתורבתת וספורטיבית, כמו השם של הוועדה: חינוך, תרבות וספורט.

יעקב מרגי: ננצח או נפסיד בכבוד, ברוח ספורטיבית.

מאיר כהן: אדוני היושב-ראש - - -

יעקב מרגי: כן, אדוני, הצעה לסדר?

מאיר כהן: לא, לא, זה לא ממנהגי.

מאיר כהן: אבל אפשר, כשאני עצבני, לקלל במרוקאית?

עודד פורר: רק אם אתה מתרגם.

מאיר כהן: מי עושה דבר כזה?

יעקב מרגי: מאיר, שלא יאמרו עלינו שאנחנו יודעים רק לקלל – אל תעשה את זה.

יוסי יונה: זו תהיה הוועדה לחיזוק הסטראוטיפים.

אורלי לוי אבקסיס: אדוני היושב-ראש, רק הערה אחת על הדברים היפים שאמרת.

אורלי לוי אבקסיס: אמרת גם אם נפסיד, נפסיד בכבוד.

אורלי לוי אבקסיס: לא אנחנו נפסיד – ילדי ישראל יפסידו, ואין הפסד בכבוד לילדי ישראל.

יעקב מרגי: תודה על ההערה.

יעקב מרגי: רבותי, לפני שאני נותן לחברי הכנסת לדבר, אסף מה-ממ"מ של הכנסת.

יעקב מרגי: רבותי, לשמור על שקט.

<אסף ויניגר: תודה רבה כבוד היושב-ראש, זו לשון החוק, כפי שהסבירה יועצת המשפטית.

יעקב מרגי: אני מחכה ליום שבחוק ההסדרים ייכנס סעיף שכל עובדי המזנון בכנסת ואלה שדואגים לנו לשתייה יהיו עובדי כנסת, כמו ציונה שמלווה אותנו - - -

דב חנין: זה לא יקרה בחוק ההסדרים.

דב חנין: זה רק יקרה בחוק שאנחנו ניזום בכנסת.

דב חנין: הממשלה לא תיזום שום דבר טוב.

מירב בן ארי: היחיד שקולט בינתיים עובדי קבלן זה שר האוצר מהממשלה.

מירב בן ארי: אז אל תיתן לי טיפים של חקיקה.

יעקב מרגי: אני אמרתי כי לי אין ספק שכולנו מסכימים לו, נכון?

אורלי לוי אבקסיס: נכון.

אורלי לוי אבקסיס: טוב שאמרת.

יעקב מרגי: תודה.

מירב בן ארי: תודה שיש מי שעושה רק לא מדבר על זה.

יעקב מרגי: אומרת לי ציונה שהיא 13 שנה בכנסת.

יעקב מרגי: אני לא רוצה לומר לכם כמה מעסיקים היא עברה.

<אסף ויניגר: נפרוט את מה שהחוק הזה אומר לרמת השטח.

<אסף ויניגר: אם יש לנו כיתה שלומדים בה 30 תלמידים, אז ב-5 שעות מתוך כל שעות הלימוד, בלימודי מיומנויות הסיוד שהם: חשבון או שפה, הכיתה למעשה תפוצל לשתיים באמצעות הוספה של עוד מורה, ככה שהיחס של מספר התלמידים לאיש צוות, למורה, יהיה במקום 30 תלמידים על מורה אחד, 15 תלמידים למורה.

<אסף ויניגר: הפיצול הזה יכול להיות בכמה דרכים: הוא יכול להיות פיצול פיזי באמצעות הוצאה של קבוצה מהכיתה, הוא יכול להיות באמצעות הכנסה של המורה שני לתוך הכיתה ועבודה משותפת.

<אסף ויניגר: זו המשמעות של הסעיף הזה.

<אסף ויניגר: היום ניתנות 5 שעות לצורך הפיצול.

<אסף ויניגר: אבל לא תמיד זה היה המצב.

<אסף ויניגר: בחוק המקורי בשנת 2007 נתנו 10 שעות לצורך פיצול כיתות.

<אסף ויניגר: התיקון הזה היה אמור להתבצע ב-4 פעימות.

<אסף ויניגר: הוא מעולם לא הגיע לכדי יישום מלא, הוא נדחה פעמיים בחוקי ההסדרים.

<אסף ויניגר: היישום המרבי היה בשנת הלימודים תשע"ד שבה נתנו 10 שעות בכיתות א' ו-5 שעות בכיתות ב'.

<אסף ויניגר: המצב הנוכחי, הסברתי אותו, והתיקון המוצע גם הוסבר על ידי היועצת המשפטית.

<אסף ויניגר: מה המשמעות של השעות האלה - - -

אורלי לוי אבקסיס: רגע.

אורלי לוי אבקסיס: כיתות ב', הוציאו אותן לחלוטין מתוך ההסדר הזה, נכון?

<אסף ויניגר: כמעט לחלוטין, למעט בכיתות שלומדים בהן יותר מ-34 תלמידים שזה מעט מאוד כיתות - - -

מסעוד גנאים: רגע.

מסעוד גנאים: זה מ-5 שעות לשעתיים, נכון?

מסעוד גנאים: כך הבנתי.

<אסף ויניגר: בשנת המעבר - - -

יעקב מרגי: הוא עדיין בתשע"ה.

יעקב מרגי: אתה רוצה להסביר או שמירב תעזור?

<אסף ויניגר: אני אחזור על התיקון המוצע.

<אסף ויניגר: בשנת המעבר שהיא שנת הלימודים הבאה, אמורות להיות מופחתות שעות הפיצול ל-3 שעות בכיתות א' ולשעתיים בכיתה ב'.

<אסף ויניגר: לאחר מכן, בשנת הלימודים תשע"ט ואילך, תינתן שעה שבועית אחת בלבד בכיתות א', אבל רק לבתי ספר שהם בעלי מדד טיפוח 7 עד 10.

<אסף ויניגר: כלומר, בתי ספר שלומדת בהם אוכלוסייה יחסית חלשה.

אורלי לוי אבקסיס: הכי קשה.

אורלי לוי אבקסיס: ואז נותנים להם שעה נוספת.

אורלי לוי אבקסיס: באמת, זה יצמצם פערים.

מאיר כהן: לא הוא.

אורלי לוי אבקסיס: אני יודעת.

אורלי לוי אבקסיס: ברור לי שזה לא הוא.

אורלי לוי אבקסיס: הוא ממרכז המחקר והמידע.

אורלי לוי אבקסיס: הוא דווקא מסביר את האבסורד של מי שיזם את זה.

<אסף ויניגר: בכיתות ב' אין שעות פיצול, למעט כמו שאמרתי גם לכיתות א' וגם לכיתות ב', כיתות שלומדים בהן יותר מ-34 תלמידים.

<אסף ויניגר: זה אפשרי רק במקום שבו לומדים בשכבה פחות מ-40 תלמידים, שאז אי אפשר לתת שתי כיתות כי תקן כיתה מינימלי הוא 20 תלמידים בכיתה, ואלה מקרים מאוד-מאוד מעטים.

<אסף ויניגר: זה התיקון המוצע.

<אסף ויניגר: למעשה, אפשר להגיד שיש פה כמעט ביטול של שעות הפיצול.

<אסף ויניגר: זה גם מה שעבר בהחלטת הממשלה בהתחלה ובמסגרת ההסכמות שהיו כאן הוחלט בסופו של דבר לא לבטל את החוק.

<אסף ויניגר: מה זה אומר, כל השעות האלה?

אורלי לוי אבקסיס: מה זאת אומרת "הוחלט לא לבטל את החוק"?

אורלי לוי אבקסיס: נשאיר אותו במתכונת שהייתה?

<מירב ישראלי: ההצעה המקורית הייתה לבטל לגמרי.

דב חנין: עכשיו החליטו להישאר בכאילו.

יעקב מרגי: לא, לא, רבותי, בואו נעשה סדר.

אורלי לוי אבקסיס: ללכת בלי ולהגיד לנו שאנחנו עם.

יעקב מרגי: הכנסת התנגדה.

יעקב מרגי: אם לממשלה יש די אומץ ודי הסברים וצידוק לבטל, שיבטלו את החוק.

יעקב מרגי: למה בחוק ההסדרים?

יעקב מרגי: תביאו החלטה - - -

אורלי לוי אבקסיס: אז תפצל.

יעקב מרגי: אמר מי שאמר, הוא לא נמצא אתנו, מה שרואים מכאן לא רואים משם.

אורלי לוי אבקסיס: בידיך הדבר.

אורלי לוי אבקסיס: אם גפני הצליח לפצל סעיפים מסוימים, אז גם לש"ס מגיע להפעיל שריר ולפצל סעיפים אחרים.

יעקב מרגי: חכי, למה את רוצה שאני אחליט עכשיו מה הולך להיות?

יעקב מרגי: תשמעי את העמדה שלי.

יעקב מרגי: אסף, תסכם.

יעקב מרגי: אני רוצה להתחיל דיון של חברי הכנסת.

אורלי לוי אבקסיס: אבל העמדה שלך תהיה כפופה למשמעת קואליציונית, אז לא עשינו כלום.

מאיר כהן: החיסכון הזה, כמה הוא בכסף?

<אסף ויניגר: העלות של החוק היום היא 315 מיליון.

<אסף ויניגר: כמעט הכול, כנראה, נחסך.

יעקב מרגי: בחלק הזה?

<אסף ויניגר: בחלק הנוכחי של 5 ו-5.

<אסף ויניגר: ביישום של 10 ו-10, זה כנראה כפול.

אורלי לוי אבקסיס: אז הם גם מנעו את ההרחבה והם גם מנעו - - -

מירב בן ארי: - - -

יעקב מרגי: אורלי, אני אתן לך לדבר.

יעקב מרגי: חברי כנסת מתקוממים ובצדק.

יעקב מרגי: את רשומה.

<אסף ויניגר: נבין רגע מה זה אומר השעות האלה מבחינת שעות לימוד שבועיות במערכת החינוך.

<אסף ויניגר: שעות התקן הבסיס שמוקצות לכיתות א' ו-ב' הן 29 שעות.

<אסף ויניגר: אם נסתכל על החוק המקורי לפיצול, ששם נתנו 10, מדובר בעצם בשליש מכלל שעות התקן.

<אסף ויניגר: מתוך שעות התקן מסתכל על כמה שעות הן בתכנית הליבה, אז 15 שעות בכיתה א' ו-17 שעות בכית ב'.

<אסף ויניגר: למעשה, רוב השעות שבתכנית הליבה היו אמורות להתבצע תוך פיצול של הכיתות.

<אסף ויניגר: הנימוקים שנתנו בהצעה הזו לתיקון החוק הזה, הנימוקים שמופיעים בדברי ההסבר הם שהמענה הזה ניתן באמצעות יישום רפורמת "אופק חדש" זה השעות הפרטניות, כי המענה ניתן באמצעות יישום של הרפורמות להפחתת הצפיפות בכיתות.

מסעוד גנאים: אם היא יושמה.

מסעוד גנאים: בקשר לכיתות, היא יושמה?

<אסף ויניגר: כרגע הרפורמה לצמצום מספר התלמידים בכיתות מיושמת בכיתות א' - - -

מאיר כהן: זאת אומרת, אדוני היושב-ראש, שההסכם בין משרד החינוך לבין ארגוני המורים על "אופק חדש" בא בסופו של יום על חשבונם של התלמידים.

מאיר כהן: זה לא שהוסיפו להם שעות פרטניות, עכשיו מסתבר - - -

יעקב מרגי: מאיר, אני אתן לכם.

יעקב מרגי: אני רוצה לפתוח את הדיון עם חברי הכנסת.

<אסף ויניגר: הנימוק השלישי הוא שמדובר בעלות תקציבית גבוהה, אמרנו, 315 מיליון.

<אסף ויניגר: אני חייב להדגיש שנימוקים זהים לנימוקים האלה ניתנו גם בהצעות הקודמות בחוקי ההסדרים הקודמים.

<אסף ויניגר: עשינו במסמך שלנו איזושהי בחינה של הנימוקים של ההצעה הזו.

<אסף ויניגר: מבחינת שעות פרטניות של "אופק חדש", מדובר ב-5 שעות שבועיות לכל מורה בכיתות א' ו-ב' במיומנויות היסוד.

<אסף ויניגר: בדרך כלל - - -

מאיר כהן: ההערה השנייה היא הכי חשובה, מניסיוני כמורה.

<אסף ויניגר: בדרך כלל, במיומנויות היסוד המחנכת היא זו שמלמדת את כל מיומנויות היסוד, גם עברית וגם חשבון.

<אסף ויניגר: מדובר ב-5 שעות שבועיות למורה, עד 5 תלמידים בקבוצה.

<אסף ויניגר: המשמעות של זה היא שמרבית התלמידים בכיתה מקבלים את השעות הפרטניות מספר מצומצם של פעמים בשבוע.

<אסף ויניגר: הנקודה השלישית היא שהשעות הפרטניות, שעות הפיצול, לא נועדו לאותה תכלית.

<אסף ויניגר: שעות הפיצול ניתנות בבסיס לכל התלמידים בכיתה.

<אסף ויניגר: זה משהו כללי ונועד להביא את כולם לאותה נקודה.

<אסף ויניגר: השעות הפרטניות נועדו בעיקר לעזרה לתלמידים המתקשים יותר ולכן הם נועדו לתכלית שונה.

<אסף ויניגר: עוד שני דברים בהקשר הזה: כוועדת החינוך דנה בעבר באחת מהדחיות של החוק הזה, אמר יושב-ראש הוועדה אז, חבר הכנסת זבולון אורלב, שבשיחה שהייתה לו עם שר החינוך באותו זמן, הם הסכימו להשעות הפרטניות ב"אופק חדש" ושעות הפיצול לא נועדו לאותה תכלית.

<אסף ויניגר: הם נועדו למטרות שונות.

<אסף ויניגר: עוד דבר שחשוב להגיד: בפנייה קודמת שלנו, בתשובה קודמת של הסתדרות המורים לפנייה שלנו הם אמרו ש"אופק חדש" שנחתם כמה חודשים אחרי התיקון לחוק הזה, נבנה כשהחוק הזה נלקח בחשבון ולכן אין לראות ב"אופק חדש" ובשעות הפרטניות תחליף לשעות הפיצול, אלא שזה רובד על רובד.

<אסף ויניגר: זו הייתה עמדתם.

חנין זועבי: אלו מטרות שונות?

חנין זועבי: למה המטרה של פיצול שונה מאשר - - -

<אסף ויניגר: כי הפיצול ניתן לכל התלמידים בכיתה וכולם נהנים ממנו - - -

דב חנין: וזה לתלמידים מתקשים.

<אסף ויניגר: השעות הפרטניות מיועדות בעיקר לתלמידים מתקשים וזה לא ניתן לכל התלמידים.

<אסף ויניגר: הנימוק השני היה הרפורמות להפחתת הצפיפות בכיתות.

<אסף ויניגר: גם בדברי ההסבר בחוק הנוכחי הם מציינים את הרפורמה משנת תשס"ט בהחלטת ממשלה של 2008.

<אסף ויניגר: הבעיה היא שאותה רפורמה בכלל לא התייחסה לתלמידי כיתות א' ו-ב'.

<אסף ויניגר: היא חלה רק על תלמידי כיתות ג' ואילך.

<אסף ויניגר: רק בשנת 2015, במתווה של השר בנט לצמצום מספר התלמידים בכיתות, כללו גם את כיתות א' ו-ב'.

<אסף ויניגר: אבל ההפחתה הקודמת שהייתה בחוק ההסדרים הקודם, ל-5 שעות, שחתכו בחצי, קדמה ליישום של המתווה של בנט.

<אסף ויניגר: זאת אומרת, שכל דברי ההסבר על צמצום מספר התלמידים בכיתה שהתייחסו להחלטה הקודמת, לתכנית הקודמת לצמצום מספר התלמידים, לא היו רלוונטיים באותו זמן בחוקי ההסדרים הקודמים שהובילו - - -

אורלי לוי אבקסיס: בקיצור, עושים עלינו מניפולציות.

יעקב מרגי: רגע, רגע, רבותי.

מירב בן ארי: בקיצור, עשו עליך מניפולציה כבר בממשלה הקודמת שהורידה מ-10 שעות ל-5 שעות.

מירב בן ארי: עושים, עשו, יעשו.

מירב בן ארי: אין - - -

אורלי לוי אבקסיס: עשו, עושים ויעשו - - -

יעקב מרגי: אורלי, תודה.

יעקב מרגי: אורלי, תודה.

יעקב מרגי: תנו לו לסיים בבקשה.

מירב בן ארי: - - - בואי לא נתבלבל.

אורלי לוי אבקסיס: אם עשו עלי פעם מניפולציה אז אפשר לעשות אותה כל הזמן?

מירב בן ארי: לא.

מירב בן ארי: אני לא נתתי לגיטימציה - - - אל תגידי שעושים בלי להתייחס למה שקרה פה בממשלה הקודמת.

דב חנין: אם מתחילים בדיון, אז יש מה להגיד.

יעקב מרגי: לא מתחילים.

יוסי יונה: האם יש קשר סיבתי, אתה רואה קשר סיבתי, בין הרפורמה של הקטנת הכיתות לבין - - -

יעקב מרגי: לא.

יעקב מרגי: אתה לא עונה אסף.

יעקב מרגי: רבותי, אני אומר לכם את מבנה הדיון כך שלא יקפצו עוד פעם שאלות באמצע.

יעקב מרגי: אנחנו נותנים את הסקירה של אסף.

יעקב מרגי: לאחר מכן אנחנו נשמע את כל התהיות והשאלות מחברי הכנסת ומאורחים רבים שהגיעו לכאן ויש להם עניין ציבורי בטובת ילדי ישראל ומערכת החינוך במדינת ישראל.

יעקב מרגי: רק לאחר מכן נחזיר את אנשי משרד החינוך ומשרד האוצר לתת לנו הסברים ותשובות נוקבות ואמתיות לכל השאלות.

יעקב מרגי: לכן אני מציע לכם, בזמן שהם מדברים, אל תסתודדו.

יעקב מרגי: תקשיבו לשאלות, תרשמו, כי גם אני רושם ואני לא אפספס שום שאלה.

יעקב מרגי: בבקשה, אסף, תסיים.

<אסף ויניגר: קצת על המתווה - - -

יעקב מרגי: אבל קצת ובזריזות.

יעקב מרגי: בזריזות, ממש בזריזות.

<אסף ויניגר: המתווה הזה חל על בתי ספר יסודיים.

<אסף ויניגר: כרגע, כיום, הוא חל על כיתות א' ו-ב'.

<אסף ויניגר: זה מתווה צומח שאמור לחול בסופו של דבר על כל הכיתות בבתי הספר היסודיים.

<אסף ויניגר: 32 עד 34 תלמידים בכיתה לפי מדד הטיפוח הבית ספרי.

<אסף ויניגר: בואו נסתכל רגע בכיתות א' שעליהן בשנה שעברה – הנתונים הם לגבי השנה שעברה – עליהן חל כבר המתווה, מה זה אומר מבחינת מספר התלמידים בכיתה.

<אסף ויניגר: אנחנו יכולים לראות שממוצע התלמידים בכיתה וגם החציון היו בסביבות 27 תלמידים.

יעקב מרגי: מה 27?

יעקב מרגי: החציון?

<אסף ויניגר: - - - היה 27 והחציון 27.5 – הסיבה שיש נקודה עשרונית היא שמספר התלמידים בכיתה מחושב לפי הממוצע השכבתי.

יעקב מרגי: כמה מתוך המאה אחוז לא עומד במתווה?

יעקב מרגי: מעל המתווה?

יעקב מרגי: יש לך נתון כזה?

<אסף ויניגר: לא בדקנו מעל המתווה.

<אסף ויניגר: החלוקה, וזה 100% מהכיתות, זה 30% עד 25 תלמידים, 44% בין 25 ל-30 תלמידים.

<אסף ויניגר: ו-26% זה 30 תלמידים ומעלה, זה 1,292 - - -

אורלי לוי אבקסיס: וזה כיתות א'?

<אסף ויניגר: כיתות א'.

<אסף ויניגר: רק עליהן חל המתווה באותה שנה.

יעקב מרגי: השנה המתווה כבר חל על כיתה ב'.

יעקב מרגי: והוא צומח.

יעקב מרגי: הוא צומח ל-ג'.

יעקב מרגי: אמור לצמוח.

<אסף ויניגר: עד להשלמה מרבית לכלל הכיתות.

יעקב מרגי: רק שלא יקום איזה מחקר שיוכיח שהמסקנות הפוכות ויאמרו לנו שיש יתרון לכיתות גדולות.

דב חנין: יקום, יקום.

דב חנין: ברור שימציאו לנו מחקר כזה.

יוסי יונה: יש יתרון, אדוני.

יוסי יונה: בחורף, אם אין מיזוג ויש המון ילדים - - -

אורלי לוי אבקסיס: אז חם להם ונעים להם.

יעקב מרגי: אני רוצה לחשוב שאתה רציני.

<אסף ויניגר: אחרי שראינו מה גודל הכיתות בעקבות יישום הרפורמה, נראה מה אומר המחקר בנושא של גודל כיתה.

יעקב מרגי: מי ערך את המחקר?

דב חנין: משרד החינוך.

<אסף ויניגר: זו סקירת מחקר שנערכה על ידי המדען הראשי במשרד החינוך בדצמבר 2014 עבור ועדת שמחון שבחנה את נושא הצפיפות בכיתות.

<אסף ויניגר: בסקירה הזו נמצאו כמה דברים: הקטנת הכיתות אפקטיבית בגילאי הגן ובכיתות הנמוכות, א' עד ג'; שכיתות קטנות הופכות לאפקטיביות כאשר גודלן הוא 20 תלמידים ומטה.

<אסף ויניגר: ואחד הדברים שנאמרו שם זה שבהינתן העלות הגבוהה של יישום תקן כזה בישראל, יש עדיפות לפיצול הכיתות בשיעורי מיומנויות היסוד.

יעקב מרגי: כשרוצים משתמשים בטיעון הזה, כשלא רוצים – משתמשים בטיעון הזה.

אורלי לוי אבקסיס: זאת אומרת, כל זה מצאו במחקר ועדיין החוק מנוגד למסקנות.

יעקב מרגי: אף אחד לא התחייב ליישם את הוועדות שמקימים.

יעקב מרגי: גם השר שמקים ועדה לא מתחייב לממש את כל ההמלצות שלה.

<זאב גולדבלט: ראי את לנגרמן.

<זאב גולדבלט: ועדת לנגרמן.

<אסף ויניגר: זה מכתב ששלח מנהל המינהל הפדגוגי במשרד החינוך למנהלי בתי ספר יסודיים ביוני האחרון, זאת אומרת לפני תחילת שנת הלימודים.

<אסף ויניגר: ביוני האחרון זה אומר כבר אחרי המתווה לצמצום מספר התלמידים בכיתות.

<אסף ויניגר: במכתב הזה הוא אומר למנהלים שמשרד החינוך מאפשר וממליץ, במידת האפשר, להקצות מתקן השעות 5 שעות שבועיות נוספות לצורך פיצול כיתות א'.

<אסף ויניגר: זאת אומרת, ללכת על המתווה של 10 שעות ולא 5 שעות.

יעקב מרגי: אסף, אתה יכול להגיד לי הערכת זמן לסקירה שלך?

<אסף ויניגר: אני מסיים.

יעקב מרגי: מה זה מסיים?

<אסף ויניגר: עוד שתי שקופיות.

יעקב מרגי: כשהנהג שלי אומר לי: אני ברמזור.

יעקב מרגי: אני שואל אותו: איזה רמזור?

<אסף ויניגר: בסקר שערך משרד החינוך בקרב מנהלים בשנת הלימודים תשע"ג נמצא שקרוב למאה אחוזים, כמעט כל המנהלים, השיבו שפיצול הכיתות תורם במידה רבה או רבה מאוד להוראת הקריאה והחשבון.

<אסף ויניגר: שאלנו את משרד החינוך ואת הרשות הארצית למדידה האם נערך מחקר הערכה בנושא הזה של פיצול כיתות והתברר שלא נערך מחקר כזה.

<אסף ויניגר: במסמך שכתבנו מפורטת בהרחבה העמדה, הן של משרד החינוך והן של משרדה אוצר לגבי הסוגיה הזו של פיצול כיתות והצמצום של השעות.

<אסף ויניגר: העמדה, בקצרה, של שני המשרדים היא שההחלטה על ביטול השעות התקבלה על רקע הצורך לבצע הפחתות בתקציב כנגד תוספות תקציביות שניתנו למשרד החינוך.

<אסף ויניגר: אנחנו נגיד שלא ברור לנו איך נבחנו החלופות בתהליך קבלת ההחלטות הזה.

יעקב מרגי: אנחנו נשמע.

<אסף ויניגר: בהעדר מידע על יעילות של המענים השונים שהמשרדים מציגים והיעילות של תכניות שבגינן ניתנו תוספות תקציביות למימון היעילות של פיצול הכיתות.

יעקב מרגי: תודה רבה.

יעקב מרגי: חברי הכנסת, בבקשה.

דב חנין: תודה, אדוני היושב-ראש, אני רוצה להתייחס לשני הנושאים בקצרה.

דב חנין: אמנם אמרת, אדוני היושב-ראש, שהגיעו אלינו מעט נושאים לוועדת החינוך מחוק ההסדרים, אבל הגיעו אלינו שני דברים איומים ונוראים ואת שניהם צריך לחסום בוועדת החינוך.

דב חנין: לא פחות ולא יותר.

דב חנין: נתחיל ביום חינוך ארוך.

דב חנין: קיימנו פה דיון על צהרונים וכולנו הסכמנו שצהרונים זה מערכת שלא מתאימה.

דב חנין: צריך יום חינוך ארוך, זה חלק ממערכת החינוך, זה מתאים להורים שעובדים שעות רבות.

דב חנין: אי אפשר להמשיך במשחק הזה של כאילו.

דב חנין: הדבר הזה הוא דבר שאנחנו מבינים אותו היום.

דב חנין: אבל מה שמצער ומקומם זה שכבר הבנו אותו.

דב חנין: הבנו אותו לפני 20 שנה.

דב חנין: והכנסת הבינה את זה ובכל זאת, פעם אחר פעם, עושים צחוק מהכנסת, עושים צחוק מהחקיקה ודוחים.

דב חנין: צריך רק להגיד ביושר שהחוצפה של הממשלה הזו הרבה יותר גדולה מאשר החוצפה של הממשלות הקודמות.

דב חנין: אם הממשלות הקודמות, באופן נבזי ונכלולי, כל פעם דחו את תחולת החוק בשנה, הממשלה הזו, בחוסר בושה - -

יעקב מרגי: סליחה דב.

יעקב מרגי: אני מבקש מכל אלה שיושבים מסביב, תשמרו על השקט.

יעקב מרגי: יש הרבה אנשים, קשה לנהל דיון ככה.

דב חנין: הממשלה הזו, בחוסר בושה, מציעה לנו היום להאריך ב-3 שנים.

דב חנין: כמו שאמרה היועצת המשפטית של הכנסת, זו דחייה שביעית.

דב חנין: אני חושב שחייה שביעית אומרת שבעצם אומרים לנו שאין מקום במדינת ישראל ליום לימודים ארוך.

דב חנין: זו אמירה שמנוגדת למה שהכנסת החליטה.

דב חנין: הכנסת החליטה שיש מקום ליום לימודים ארוך.

דב חנין: אז או שאנחנו מתייחסים ברצינות לעצמנו או שאנחנו לא מתייחסים ברצינות לעצמנו.

דב חנין: אני חושב שזה לא נכון חברתית, הוא לא נכון חינוכית, זה לא מתאים למערכת החינוך.

דב חנין: הוא לא נכון מבחינת הילדים, הוא לא נכון מבחינת ההורים, הוא לא נכון מבחינת הדמוקרטיה, הוא לא נכון מבחינת הכנסת.

דב חנין: לכן, אדוני היושב-ראש, אני מציע לעשות מעשה.

דב חנין: איך אומרים במקומותינו: במקום שאין אנשים, היה אתה איש.

דב חנין: זו הפנייה שלי אליך.

דב חנין: ועדות חינוך בעבר אישורו את הפניות האלה של הממשלה.

דב חנין: בואו נהיה אנחנו ועדת החינוך שמחליטה שאנחנו לא מאריכים.

דב חנין: לא מאריכים ברגע אחד נוסף.

דב חנין: שתתכבד הממשלה, תמצא תקציבים, יש עמונה ויש כל כך הרבה דברים אחרים שאפשר לקחת מהם כסף.

דב חנין: יתנו את מה שמגיע לילדי ישראל.

דב חנין: נושא פיצולי הכיתות, תודה למרכז המחקר והמידע על המחקר המקיף שהוא הציג בפנינו, גם פה הדברים מאוד מקוממים.

דב חנין: אותי מרגיזה במיוחד השיטה של ללכת בלי ולהרגיש עם.

דב חנין: זאת אומרת, בעצם ביטלו את פיצולי הכיתות ובעצם לא נשאר מזה שום דבר.

דב חנין: מה זה שעה או שעתיים?

דב חנין: באמת, זה דבר מגוחך.

דב חנין: זה באמת לבטל את - - -

אורלי לוי אבקסיס: אגב, זה לא שעה אלא 45 דקות ועד שהם בכלל מסתדרים.

דב חנין: בדיוק.

דב חנין: ולכן עוד שנה יבואו ויגידו לנו: זה רק מזיק 45 הדקות האלה, בואו נבטל את זה לגמרי.

דב חנין: לכן, אדוני היושב-ראש, אני מציע שאנחנו גם כאן נעשה את המהלך ההפוך: במקום לצמצם מ-5 לשעה, בואו נחזיר את זה למה שצריך להיות: רוב שעות הליבה צריכות להיות בכיתה מפוצלת.

דב חנין: לכן, הצעתי, אדוני היושב-ראש, בסעיף 181, קודם כל לבטל את התיקון שאומר שאנחנו לא מדברים על שתי כיתות היסוד.

דב חנין: זה צריך להיות שתי כיתות היסוד, גם א' וגם ב'.

דב חנין: הם מציעים שעה – אני מציע 15 שעות.

דב חנין: למה לא 15 שעות?

יעקב מרגי: תגיש הסתייגות.

דב חנין: זו ההסתייגות.

דב חנין: 15 שעות זה זמן לימודי הליבה, זה צריך להיות בכיתה מפוצלת.

דב חנין: החוק המקורי דיבר על 10 שעות, קיצצו מאז ל-5.

דב חנין: בואו נלך פעם אחת בכיוון החיובי, למה כל פעם להרע את המצב?

דב חנין: בואו נשפר אותו.

דב חנין: בכיתות שבהן לומדים יותר מ-34 תלמידים, אדוני היושב-ראש, צריכות להיות לפחות 20 שעות של לימוד מפוצל.

דב חנין: היום מציעים לנו שעתיים.

דב חנין: זה לעג לרש.

דב חנין: הדברים האלה רלוונטיים גם לסעיף 181, גם לסעיף 182.

דב חנין: לסיכום, אדוני היושב-ראש, אני יודע שאתה כיושב-ראש הוועדה הזו, באמת לנגד עיניך ענייני החינוך.

דב חנין: ואני יודע שאנחנו מציבים אותך כאן בפני אתגר לא קל.

דב חנין: אבל אני חושב שמי שהציב אותנו את כולנו וגם אותך בפני האתגר הזה זו הממשלה.

דב חנין: הממשלה הזו באמת איבדה את הבושה.

דב חנין: אין לי מילה אחרת אלא לתאר את זה כך.

דב חנין: איבדה את הבושה גם בנושא של יום חינוך ארוך, גם בנושא של פיצולי כיתות.

דב חנין: אי –אפשר.

דב חנין: הגיע הזמן להגיד: חינוך, אנחנו מתייחסים לזה ברצינות ואנחנו מתכוונים למה שאנחנו אומרים.

דב חנין: תודה.

יעקב מרגי: תודה רבה.

יעקב מרגי: מסעוד גנאים, בבקשה.

מסעוד גנאים: תודה, אדוני היושב-ראש.

מסעוד גנאים: כאשר אנחנו קוראים את הנימוקים לתיקון הצעת החוק, הראשון: המענה ניתן באמצעות יישום רפורמת "אופק חדש", שעות פרטניות.

מסעוד גנאים: שמענו את הממ"מ ואנחנו יודעים בשטח מהסיורים שלנו בבתי ספר, מהישיבות שלנו ושלי אישית עם צוותי החינוך בבתי ספר שונים שאני מסייר בהם, שזה לא נותן מענה ולכן לא צריך לבטל.

מירב בן ארי: למה אתה אומר ש"אופק חדש" לא נותן מענה?

מסעוד גנאים: הכוונה לא במקום.

מירב בן ארי: זה לא קשור.

מירב בן ארי: אתה לא יכול להגיד ש"אופק חדש" לא נותן מענה בבתי ספר.

מירב בן ארי: תכנית של 5 מיליארד שקל - -

מסעוד גנאים: למה?

מירב בן ארי: מה זה "למה"?

מירב בן ארי: תלך לבתי ספר -

יעקב מרגי: מירב, את לא ברשות דיבר.

יעקב מרגי: תני לו לסיים.

יעקב מרגי: אני עוד לא הבנתי מה הוא רוצה להגיד.

מסעוד גנאים: השני: המענה ניתן באמצעות יישום הרפורמות להפחתת צפיפות בכיתות.

מסעוד גנאים: עדיין יש צפיפות בכיתות.

מסעוד גנאים: רק לפני כשבועיים ראינו את הדוח שעל הצפיפות בכיתות, למשל, בבתי ספר תיכונים ערביים יש צפיפות שזועקת לשמים.

מסעוד גנאים: עדיין מדברים על 40.

מסעוד גנאים: עדיין מדברים על המספר האגדי הזה, 40.

מסעוד גנאים: בקשר ליום חינוך ארוך, חברי דב חנין דיבר על החשיבות של החוק הזה שלצערי הרב כל שנה הם מיישמים אותו, לכן ההסתייגות שלנו היא לא לדחות.

<מירב ישראלי: לבטל את הסעיף?

מסעוד גנאים: כן.

מסעוד גנאים: את סעיף 180 לבטל.

מסעוד גנאים: או ההסתייגות שלנו הפוכה: ליישם אותו, לחלופין - - -

מירב בן ארי: אתה רוצה ליישם.

מירב בן ארי: אתה לא רוצה לבטל אותו.

יעקב מרגי: אם את מבטלת, זה יישום.

יעקב מרגי: זה חובת יישום.

מסעוד גנאים: בסדר.

מסעוד גנאים: אנחנו מבטלים.

מסעוד גנאים: זהו.

מסעוד גנאים: את רוצה לדבר עכשיו או שקודם את רוצה קודם לתת לעודד פורר?

מסעוד גנאים: עודד, בבקשה.

עודד פורר: אני אחזור בקצרה על מה שביקשתי.

עודד פורר: אני חושב שההסתייגות שלי מידתית, היא לא פורצת, מצד אחד, את מסגרת התקציב, והיא גם נותנת לממשלה זמן היערכות.

עודד פורר: אני חושב שתצא מפה אמירה ברורה: חברים, תדעו לכם - - -

יעקב מרגי: חוץ מזה, למה אנחנו צריכים לאכול חצץ של הממשלה הבאה?

יעקב מרגי: של התקציב הבא?

עודד פורר: ב-1 בספטמבר 2019 יתחיל בכל בתי הספר במדינת ישראל יום לימודים ארוך.

עודד פורר: כולנו נברך על כך.

עודד פורר: יש לממשלה מעכשיו ועד אז כמעט שנתיים להתארגנות.

עודד פורר: מה שנקרא: צאו לדרך.

יעקב מרגי: חבר הכנסת, פרופסור יוסי יונה.

יעקב מרגי: מה ההתמחות שלך?

יוסי יונה: פילוסופיה של החינוך עם דגש על שוויון הזדמנויות בחינוך, אדוני היושב-ראש.

יוסי יונה: לגבי שני הסעיפים, נאמר כאן ואני רוצה לחזור על הדברים ואני אומר זאת במהירות רבה.

יעקב מרגי: אל תמהר, קח את הזמן שלך.

יעקב מרגי: תאמר מה שאתה צריך לומר.

יוסי יונה: חשבתי לפני כן שיש לך כוונה להגביל אותי.

מירב בן ארי: אם אתה לא מגביל פילוסוף, אנחנו נשב פה היום כל היום.

יעקב מרגי: היום זה יום ההזדהות עם המוגבלויות.

יעקב מרגי: המגבלה של הפילוסופים, אני מכיר בה ומתחשב בה.

יעקב מרגי: מותר לי.

יעקב מרגי: בבקשה.

יוסי יונה: הפילוסופיה כמוגבלות.

אורלי לוי אבקסיס: תתחיל לייצג את ממשלה, האמירה הזו.

אורלי לוי אבקסיס: בוא נדגיש קודם מה זה פילוסופיה - - -

יוסי יונה: לגבי הסעיף הראשון.

יוסי יונה: תבוא ממשלת ישראל ותגיד לנו באופן חד-משמעי שקצה נפשה ביום לימודים ארוך.

יוסי יונה: אין יום לימודים ארוך.

יוסי יונה: העניין הזה, הפארסה הזו, של 20 שנה.

יוסי יונה: בעבר ביקשו דחייה כל שנה, עכשיו - - -

עודד פורר: לא ביקשו.

עודד פורר: 7 דחיות על שנה, זה לא יכול להיות דחייה כל שנה.

יוסי יונה: תודה, ידידי פורר על התיקון.

יוסי יונה: תיקון במקום.

יוסי יונה: בעצם היו 6 בקשות לדחייה והנה אנחנו עומדים בפני דחייה שביעית.

יוסי יונה: לממשלה הזאת אין אומץ כי היא יודעת שבעצם - - -

יעקב מרגי: למה?

יעקב מרגי: אתמול בלילה הוכיחה לנו שהיא אמיצה.

יוסי יונה: מה שהיה אתמול בלילה זה מפגן רפיסות.

אורלי לוי אבקסיס: הגיע תורכם.

יוסי יונה: אתמול בלילה, אדוני היושב-ראש, זה היה מפגן רפיסות שראינו כיצד סיעה קטנה אוחזת את הממשלה בגרונה, בצווארה וגורמת - - -

יעקב מרגי: לעניין החינוך עכשיו.

יוסי יונה: אתה הלכת למקומות אחרים.

יעקב מרגי: מודה ומתוודה.

יעקב מרגי: חוזר בי, חוזר בי.

אורלי לוי אבקסיס: אותה סיעה שאחראית על החינוך של ילדי ישראל.

יוסי יונה: זה היה ממש מפגן של רפיסות שפוגע בנו, במדינת ישראל, כיהודית ודמוקרטית.

יוסי יונה: בכל אופן, לעניין הזה, הממשלה נוהגת בצביעות כי היא לא מתכוונת לקיים את החוק הזה.

יוסי יונה: לו היה לה אומץ והיא הייתה אומרת לציבור: ציבור יקר, אין לי שום כוונה לעשות זאת – אבל היא יודעת שהיא יכול להפסיד קצת מהתדמית הציבורית שלה, לכן היא עוסקת בקשקוש הזה של עוד דחייה ועוד דחייה ועוד דחייה.

יוסי יונה: אחרי 20 שנים של דחיות הרי ברור שיש כאן איזשהו, בוא נאמר, לא מיתה טבעית, אפילו מתעללים במושג הזה שנקרא יום לימודים ארוך.

יוסי יונה: בוודאי שאני מצטרף לחברי כאן שהמליצו, תבעו - - -

עודד פורר: אתה יוכל להצטרף להסתייגות שלי.

עודד פורר: נעשה את זה ב-1.9.2019.

יוסי יונה: אין לי שום בעיה.

יוסי יונה: אני מצטרף להסתייגות של חברי לעניין הזה של יום לימודים ארוך.

יוסי יונה: עכשיו לגבי סעיף של הפיצול.

יוסי יונה: אתמול ישב שר החינוך בוועדת הכספים ודיבר גבוהה-גבוהה על החשיבות של החינוך ועל החשיבות של לימודים של מיומנויות יסוד ובוודאי גם הצר על כך שאנחנו משתרכים הרחק מעבר למדינות רבות בהישגים של תלמידי ישראל.

יוסי יונה: אתם יודעים מה?

יוסי יונה: הוא דיבר בשכנוע רב והאמנתי לו שאכן הוא מדבר מדם לבו.

יוסי יונה: אבל כפי שנאמר, נאה דורש, נאה מקיים; בא הסעיף הזה ולחלוטין מרוקן את הכוונות של שר החינוך מתכון כי בעצם אנחנו מדברים על הגיל הרך, ריבונו של עולם, שמענו כאן את שני הנימוקים הללו שהם מופרכים לחלוטין.

יוסי יונה: האחד בעניין הזה של השעות הפרטניות שאין לו קשר, זאת אומרת, הרציונל הפדגוגי שלו שונה לחלוטין מהרציונל שהנחה את הפיצול של הכיתות וגם העניין הזה של בניית כיתות כאלה של רפורמה חלופית.

יוסי יונה: אני הייתי חושב בצורה הזו, לכן שאלתי אותך, אסף, את השאלה לגבי הקשר הסיבתי.

יוסי יונה: אדוני היושב-ראש, תאר לך סיטואציה שכזאת:

יוסי יונה: אם היינו אומרים שהפיצול יבוטל באופן סיבתי ישיר בכל מקום שבונים כיתות חדשות.

יוסי יונה: אבל אין קשר בין הבנייה של הכיתות החדשות.

יוסי יונה: אין קשר סיבתי כי פה אנחנו מבטלים את הפיצול באופן אוניברסלי מבלי לדאוג שעל כן פיצלנו את הכיתות וגרמנו לכך שיהיו 20 או פחות מ-20 תלמידים בכיתה.

יוסי יונה: אסף אמר לנו והציג גם את הנימוקים או לפחות את התהיות: לא הייתה חשיבה פדגוגית, לא היה איזשהו דיון רציני באשר לחלופות הללו.

יוסי יונה: הלכו פקידי האוצר, כמו שהם יודעים לפגוע בתלמידים חולים והם עומדים לפני, האנשים שהכי זקוקים לחינוך, בהם הם פוגעים.

יוסי יונה: למה< כי זה עוד חיסכון של פה מיליון, שם מיליון, מן איזושהי חשבונאות שלא לעניין בתחומים של חינוך.

יוסי יונה: אז הלכו פקידי האוצר ואמרו: איפה אנחנו יכולים לחסוך 315 מיליון שקל?

יוסי יונה: אמרו: שם.

יוסי יונה: אתה יודע, אדוני היושב-ראש, שהמון פעמים שמכניסים בחוק ההסדרים זה איזשהו צעד כזה, אני קורא לזה נכלולי.

יוסי יונה: הבאנו את זה לתשומת לבך, אתה זוכר?

יוסי יונה: אמרתי לך: תראה מה הם הכניסו לנו את העז הזאת.

יוסי יונה: איזה עז?

יוסי יונה: אולי עגל, אולי פרה ענקית שנכנסה לחוק ההסדרים, שיש בה פגיעה מאוד אנושה בציפור נפשו של שר החינוך – אם הוא בא ואומר: אלה השלבים של החינוך שהם חשובים, אלה השלבים שבעצם קובעים את התפתחותו הקוגניטיבית, הפדגוגית, ההישגית של הילד, והנה במקום הזה - - -

יעקב מרגי: אי אפשר לדבר על היפוך הפירמידה ולעשות את הצעד.

יוסי יונה: ממש ככה, אדוני.

יוסי יונה: תודה על התוספת הזאת.

יוסי יונה: אי אפשר לדבר על היפוך הפירמידה, לומר: אנחנו נשקיע את רוב משאבינו, את רוב תשומת הלב שלנו בגיל הרך, במיומנויות הללו.

יוסי יונה: דיבר יפה אתמול שר החינוך ואמר שללא מיומנויות היסוד הללו, הצלחתו של הילד בעתיד תהיה לוקה בחסר באופן מאוד מהותי.

יוסי יונה: אז בבקשה, אדוני השר; בבקשה, פקידי האוצר, אני לא יודע אם היה דיון מעמיק בין השר לבין פקידי האוצר כאשר הם הלכו וקבעו את מה שהם קבעו.

יוסי יונה: לכן, אני מבקש שוב להוסיף את ההסתייגות שלי להסתייגויות שנאמרו כאן.

יוסי יונה: בוודאי שהדבר הזה חייב להתבטל.

יוסי יונה: זאת אומרת, אדרבא, אנחנו גם רוצים שבמקום שהשעות של פיצול כיתות יוקטנו, הרי שמה שצריך לעשות – כי באמת השר מתכוון לדבריו שהוא רוצה להפוך את הפירמידה – יואיל - - -

יעקב מרגי: לשתי ההסתייגויות?

יוסי יונה: כן.

יוסי יונה: אני רוצה לציין ברשותך במשפט אחרון, תקציב משרד החינוך עומד על מעל 50 מיליארד שקל.

מירב בן ארי: 60 מיליארד.

מירב בן ארי: דיגלת על 10 מיליארד כאילו - - -

יוסי יונה: אדרבא, אני מאוד שמח שאת מוסיפה 10 מיליארד.

יוסי יונה: היה שם סעיף אחד שהיה כתוב בו: מיליארד ו-700 מיליון

יעקב מרגי: נמצאת פה נועה היימן מהאוצר.

יעקב מרגי: היא תייצג את שר האוצר.

מירב בן ארי: קודם כל, אין לי בעיה לייצג גם את שר האוצר.

מירב בן ארי: אל תתעה, במקרה הוא במקרה מהמפלגה שלי.

יעקב מרגי: יוסי תסיים.

יעקב מרגי: מירב, תודה.

יוסי יונה: לא שאין לה בעיה, היא מגינה עליו בלהט.

יוסי יונה: אבל זה משהו אחר.

יעקב מרגי: אני מכיר ראשי מפלגות אחרים שמתקנאים - - -

מירב בן ארי: אתה מדבר בכזה להט.

מירב בן ארי: לא יכולה לעצור אותך, אבל פשוט חושבת שעל שרת החינוך במפלגה - - -

יעקב מרגי: מירב, תודה.

יעקב מרגי: יוסי, אתה עושה לי פיליבסטר.

יוסי יונה: מיליארד ו-700 מיליון שכתוב עליהם "שונות".

יוסי יונה: יתכבד שר החינוך - - -

יעקב מרגי: ויפרט.

יעקב מרגי: תודה, תודה.

יעקב מרגי: מירב, חזרנו אליך.

מירב בן ארי: חוץ מהרשימה המשותפת, כל שר חינוך ממרצ, יוסי שריד ליולי תמיר מהמפלגה שלך ליש עתיד, כל אחד פה עם ההתייפייפות נפש שלו ודוחים את היום חינוך ארוך שנים.

מירב בן ארי: אז נכון שחברת הכנסת אורלי לוי שהייתה חברה בממשלה הקודמת שגם היא דחתה את - - -

אורלי לוי אבקסיס: לא הצבעתי עם התקציב בנושאים הלאה כחברת קואליציה.

אורלי לוי אבקסיס: תתביישי לך - - -

יעקב מרגי: אורלי תודה, אני אקרא אותך לסדר, אורלי.

אורלי לוי אבקסיס: אני רוצה הצעה לסדר - - -

יעקב מרגי: אני אקרא אותך לסדר.

יעקב מרגי: היא ברשות דיבור.

מירב בן ארי: תני לי לדבר.

מירב בן ארי: אני שומעת אותך מדברת, מעירה כל הזמן.

מירב בן ארי: לא מעירה לך.

מירב בן ארי: אבל ההתייפייפות, אתה יודע, זה בדיוק כמו שהיינו - - -

אורלי לוי אבקסיס: תודה, באמת.

אורלי לוי אבקסיס: מה שהיה הוא שיהיה - - -

יעקב מרגי: אורלי - - - מאיר, אתה יכול לעזור לי?

מירב בן ארי: - - - אני אפילו לא שומעת מה את אומרת.

אורלי לוי אבקסיס: בגלל שאני צודקת.

מירב בן ארי: אני לא שומעת אותך כי את צורחת.

מאיר כהן: במקרה הזה היא צודקת.

יעקב מרגי: לא שאלתי אם היא צודקת או לא.

יעקב מרגי: אתה מסוגל לעזור לי או לא?

מירב בן ארי: אין בעיה אם היא צודקת, אבל מותר לשמוע אם היא צורחת.

מירב בן ארי: גם אם היא צודקת, אני לא שומעת אותה.

מאיר כהן: מירב, את לא צריכה - - -

אורלי לוי אבקסיס: נו, באמת, מירב.

מירב בן ארי: לא שמעתי את מה שאמרת.

מאיר כהן: מירב, תגידי דברים עניינים ולא דברים - - -

מירב בן ארי: מאיר כהן, עם כל הכבוד ויש לי הרבה כבוד אליך, הראשון שצמצם 10 שעות ל-5 שעות זה שי פירון, אז אל תיתן לי טיפים - - -

מאיר כהן: סליחה, שר האוצר שלך ביטל את קייטנות הקיץ, מירב.

מאיר כהן: שר האוצר שלך ביטל את קייטנות הקיץ ועכשיו הוא מבטל עוד ועוד - - -

מירב בן ארי: - - הוא אחראי?

מירב בן ארי: - - -

יעקב מרגי: מאיר, תודה.

יעקב מרגי: מירב, בלי התייחסות - - - לגופו של עניין.

מירב בן ארי: לגופו של עניין.

מירב בן ארי: ראשית, אני רוצה לעצור את התייפייפות הנפש שהייתה פה גם לגבי תשלומי הורים.

מירב בן ארי: יושבים פה פז וכל החבר'ה שבאו ואמרו לי: אבל אמרתם.

מירב בן ארי: אני אמרתי להם את זה אז ואני גם אומרת להם את זה היום.

מירב בן ארי: תחסכו ממני את הפופוליזם הזה.

מירב בן ארי: בסופו של דבר, 20 שנה מדינת ישראל דוחה ודוחה את יום חינוך ארוך.

<זאב גולדבלט: אז מה את מציעה?

<זאב גולדבלט: אז כולם לא בסדר, אז יש לגיטימציה?

יעקב מרגי: זאב גולדבלט, אל תענה.

מירב בן ארי: אני לא נותנת לגיטימציה לזה, אני פשוט חוסכת את ההתייפייפות נפש שהייתה פה עד עכשיו.

אורלי לוי אבקסיס: על מה את מדברת?

יעקב מרגי: אורלי, תני לה.

יעקב מרגי: זו זכותה, תני לה.

מירב בן ארי: מה זה העניין הזה?

מירב בן ארי: אני לא מצליחה להבין.

יעקב מרגי: בבקשה, מירב.

יעקב מרגי: אני אגן עליך.

מירב בן ארי: קראתי את הכול, עזוב את יוח"א, אני בכלל לא נכנסת לזה, זה עניין של הממשלה – שהממשלה תפתור את זה.

מירב בן ארי: העניין של צמצום שעות, בעיני סעיף 181, אני חושבת שלא נעשה כאן מספיק שיג ושיח על העניין ולא מספיק נכנסו לעומק העניין.

מירב בן ארי: מצד שני, אתמול ישבתי בחוץ וביטחון והצבעתי על קיצור השירות הצבאי ל-2020, אדון עודד פורר, שרוצה להביא ל-2019.

מירב בן ארי: הצבעתי.

מירב בן ארי: אתה חושב שבסופו של דבר היינו שלמים?

מירב בן ארי: לא.

מירב בן ארי: היה דיון של - - -

עודד פורר: במקרה זאת ההסכמה שהגיעו אליה.

יעקב מרגי: שם יש תר"ש "גדעון".

יעקב מרגי: אצלנו אין - - -

עודד פורר: במקרה זאת ההסכמה שהגעתם אליה.

עודד פורר: שר הביטחון הנוכחי מתנגד להסדרה זו - - - אמר:

עודד פורר: עשינו הסכם - - -

מירב בן ארי: - - - אז אני רוצה - - -

אורלי לוי אבקסיס: אז אנחנו צריכים לכבד את ההסכם של האוצר מול משרד החינוך על הגב של הילדים שלנו?

אורלי לוי אבקסיס: - - -

יעקב מרגי: אני אמרתי?

יעקב מרגי: לא אמרנו.

מירב בן ארי: כמו שהיה דיון ארוך ומעמיק - זה דווקא לטובתכם, חברי האופוזיציה – אם יש כאן נושא כשה חשוב שאגב כבר צומצם פעם אחת, אני חושבת שוועדת החינוך צריכה לבוא, כמו שעשינו בחוץ וביטחון עם צמצום השירות, ולעשות כאן לפחות עוד דיון אחד מעמיק, להבין את המשמעות של ה-315 מיליון שקל האלה שצומצמו.

מירב בן ארי: אני לא אומרת לכאן או לכאן.

מירב בן ארי: הרי בסופו של דבר - - -

יעקב מרגי: אנחנו היום נצביע.

יעקב מרגי: מה את אומרת - - -

מירב בן ארי: אדם מהקואליציה נותן לך הסתייגות.

מירב בן ארי: המינימום זה שאני אוכל להגיד מה שאני חושבת.

עודד פורר: לקואליציה אסור להגיש הסתייגויות?

עודד פורר: את יודעת כמה חברים מהסיעה שלך מגישים הסתייגויות על חוקים שלך?

מירב בן ארי: אבל אני הייתי לטובתך פה.

מירב בן ארי: אמרתי אדם מהקואליציה מביא הסתייגויות, אני מינימום יכולה להגיד מה שאני חושבת.

עודד פורר: - - - את תתמכי בה.

יעקב מרגי: ההסתייגות של עודד פורר מתייתרת כי כנראה הגענו להסכמות.

יעקב מרגי: אני אסביר אחר כך למי שלא הבין מה הייתה ההסתייגות.

מירב בן ארי: ההסתייגות.

מירב בן ארי: היא נכוננה בעיני ומוצדקת גם.

מירב בן ארי: אני חושבת שמפורש שאם עושים תקציב דו-שנתי, צריכים לבוא עוד שנתיים - - -

יעקב מרגי: לא נפתח - - -

אורלי לוי אבקסיס: אבל אנחנו רק חיילים קטנים בשירות המפקדים.

אורלי לוי אבקסיס: אנחנו מקיימים פקודות – זה מה שאת אומרת.

אורלי לוי אבקסיס: זה מה שאת אומרת.

אורלי לוי אבקסיס: אז מה תרומתך לחברה הישראלית?

אורלי לוי אבקסיס: - - -

יעקב מרגי: אורלי, תודה.

יעקב מרגי: שאלת – היא תענה.

יעקב מרגי: הצינה במדבר האופוזיציוני, אני רוצה להגיד לך, חוויתי אותה בשתי קדנציות.

יעקב מרגי: היא לא נעימה.

יעקב מרגי: אבל את יודעת מה?

יעקב מרגי: יש בה יתרונות: אפשר להיאבק על כל מה שאת מאמינה בו.

אורלי לוי אבקסיס: מרגי, כמי שהיה חבר בוועדה שאני ניהלתי, תודה שאני ניהלתי מאבקים כנגד הקואליציה בהיותי בתוך הקואליציה.

יעקב מרגי: נכון.

יעקב מרגי: בבקשה, מירב.

יעקב מרגי: לא להפריע למירב, בבקשה.

מירב בן ארי: עם כל הכבוד, "לא להפריע, לא להפריע" והיא כל הזמן מפריעה.

מירב בן ארי: נורא נחמד מצדך.

מירב בן ארי: את מטיחה בי דברים על תרומתי, על זה שאני חיילת.

מירב בן ארי: יש גבול.

יעקב מרגי: מותר לך - - - אנחנו חיילים קואליציוניים.

מירב בן ארי: ההתנהלות היא לא לעניין.

מירב בן ארי: אני לא חלק באף צבא, בטח לא בצבא הקואליציה.

מירב בן ארי: את יכולה לנוח בעניין הזה.

מירב בן ארי: יש כאן תקציב של 60 מיליארד שקל.

מירב בן ארי: התקציב השני בגודלו.

מירב בן ארי: ביחד עם הקיצוץ שהושת על משרד החינוך התקבלו גם תוספות תקציביות של שני מיליארד שקל ב-2017.

מירב בן ארי: מה עושים עם שני המיליארד האלה?

מירב בן ארי: האם בסופו של דבר - - -

יעקב מרגי: לכן הזמנו את הנבחרת שתסביר לנו.

יעקב מרגי: אנחנו לא ניתן - - - יעמדו בשורה ויסבירו.

מירב בן ארי: אז עם כל הכבוד, אי-אפשר להתעלם מזה שיש כאן תוספת תקציבית מהותית שאני לא יודעת לאן היא הולכת אם לא ל-315 מיליון שקל של שעות חינוך שהן כל כך חשובות.

יעקב מרגי: תודה רבה.

יעקב מרגי: חברת הכנסת חנין זועבי, בבקשה.

חנין זועבי: אדוני היושב-ראש, מאוד רועש אצלך בוועדה.

חנין זועבי: אני לא יודעת למה אנחנו צריכים לסבול גם שיח וקרב בין חברי כנסת ולא דיונים ענייניים.

חנין זועבי: אני מסכימה עם ההסתייגויות שהגישו.

יעקב מרגי: מצטרפת אליהן?

חנין זועבי: אני מצטרפת אליהן.

חנין זועבי: אין לי מה להוסיף.

חנין זועבי: תודה.

יעקב מרגי: תודה רבה.

יעקב מרגי: חבר הכנסת מאיר כהן, השר לשעבר.

יעקב מרגי: שר הרווחה לשעבר.

יעקב מרגי: וגם מנהל בית ספר בעברו, איש חינוך.

מאיר כהן: אני רוצה להזכיר לכולם, למגינת לבה של מירב, שהשר, שאין לי ספק ביכולותיו בחברתיות, הוא גם זה שביטל הורים, הוא גם זה שביטל את קייטנות הקיץ שהיו אמורות לתת מענה גדול מאוד, כמו שאתם יודעים, גם במשרד החינוך, מענה גדול מאוד לקבוצות למידה וכהנה וכהנה, לא לשכוח את זה.

מאיר כהן: אדוני היושב-ראש, צדקה חברת הכנסת אבקסיס שאמרה שיש ועדות שבהן באמת היושב-ראש מכה על השולחן ואומר: זה לא יעבור אצלי.

מאיר כהן: הסעיף הראשון שמדבר על דחיית יום לימודים ארוך, זה במאת מורכב.

מאיר כהן: אני חייב להגיד גם מההיבט של מנהל בית ספר, לא בכל יישוב רצו את היום לימודים ארוך, ההורים מעולם לא היו תמימי דעים לגבי הסוגיה הזאת.

מאיר כהן: אני מצטרף להסתייגות של עודד שכן צריכה להיות אמירה שזאת תהיה הפעם האחרונה ולעמוד אחרי זה.

מאיר כהן: בדבר סעיף 181 ו-182, זה חוק שצריך שתהיה לו חיות משל עצמו.

מאיר כהן: זה חוק שהדיונים בו מאוד ערכיים, מאוד מורכבים.

מאיר כהן: אסור שיהיה טשטוש או שמישהו ינסה להגיד שהשעות של "אופק", השעות הפרטניות, הן שעות ללימודי יסוד ולקבוצות קטנות במקצועות ליבה ובמקצועות יסוד.

מאיר כהן: אסור.

מאיר כהן: זה לעבוד על אנשים בעיניים.

מאיר כהן: לכן אני מציע לך, אדוני, ואתה יכול עשות את זה, ואתה יודע מה?

מאיר כהן: גם אני הייתי שר בממשלה וגם אני הצבעתי על סעיפים שלא מצאו חן בעיני ולפעמים גם אני כיבדתי את הקואליציה, אבל כולנו נמדדים באודם רגעים שבהם אתה צריך להגיד: אצלי זה לא יקרה.

מאיר כהן: כי פה אנחנו הולכים לפגוע משמעותית בכל הילדים בכיתות א'-ב' במדינת ישראל.

מאיר כהן: עכשיו שימו לב: אנחנו לא צריכים להסתפק בזה שאומרים שסוציואקונומי 8, 9 ו-10, יקבלו את מה שמגיע.

מאיר כהן: ומה עם סוציואקונומי 5?

מירב בן ארי: לא.

מירב בן ארי: 1 עד 3 יקבלו.

מאיר כהן: סליחה.

מאיר כהן: להיפך, 1 עד 3.

מאיר כהן: ומה עם השאר?

יעקב מרגי: ומה עם החלשים?

יעקב מרגי: אין תלמידים חלשים באשכולות - - -

מירב בן ארי: בנתניה - - -

מאיר כהן: לכן אני אומר שאנחנו ניתן לך - - -

עודד פורר: השאלה היא מה המצב של התלמיד, לא של - - -

מאיר כהן: חברים, אדוני, אני מסיים - - -

מירב בן ארי: מה המצב של בית הספר?

יעקב מרגי: אני אתן לכם.

יעקב מרגי: לפחות אתם תקלו עלי כי הבאתם את הבעיה לפתחי, נכון?

מאיר כהן: אחרי מה שאמרתי, אפשר לשבת בדיונים.

מאיר כהן: לא נצביע על זה היום.

מאיר כהן: אם מצביעים בעוד שעה אז זה כלאם פאדי, זה שום דבר.

מאיר כהן: הקואליציה תגיד את מה שגם אנחנו אמרנו: זו מחויבות - - -

יעקב מרגי: אין לי רוב בינתיים.

יעקב מרגי: חכה.

מירב בן ארי: יהיה לך רוב פה תוך 5 דקות.

אורלי לוי אבקסיס: בוא תעלה עכשיו.

אורלי לוי אבקסיס: אני מוותרת על זכות הדיבור שלי.

מירב בן ארי: זו לא הבעיה.

מאיר כהן: תקשיב, במשמרת שלך כיושב-ראש ועדת החינוך שעושה עבודה מצוינת ואתה יודע שאני לא אומר את זה כלפי חוץ, אני מחבק אותך חיבוק גדול.

מאיר כהן: בוא תחליט עכשיו, צא החוצה, דבר עם שר החינוך, תגיד לו: אני לא אביא את זה להצבעה, שני הסעיפים האלה, אנחנו נדחה אותם.

מאיר כהן: תודה רבה.

יעקב מרגי: שומע אותך כאן עוזרו האישי.

יעקב מרגי: גם היו דיונים מקדימים לפני שהבאתי את זה, לכן אני מהאחרונים שדן.

יעקב מרגי: זה לא היה קל, ועדיין אנחנו במשא ומתן כזה ואחר.

אורלי לוי אבקסיס: תודה רבה לך, אדוני היושב-ראש, אני חושבת שאין כמו עיתוי בחיים.

אורלי לוי אבקסיס: תוך כדי שאנחנו דנים, התפרסמו עכשיו, ברגע זה, הציונים של תלמידי ישראל.

אורלי לוי אבקסיס: ומה הכותרת?

אורלי לוי אבקסיס: "קטסטרופה בחינוך: התלמידים הכי גרועים במערב".

אורלי לוי אבקסיס: פי 1.5 נכשלים בבחינות מאשר כל מדינות ה-OECD.

אורלי לוי אבקסיס: תגיד לי, זו המציאות שאתה רוצה להיות חתום עליה, אדוני היושב-ראש?

אורלי לוי אבקסיס: אתה כיושב-ראש ועדת החינוך, תוך כדי שאתה דן מי לחיים ומי לחיים של סבל כי כך תהיה התוצאה של ההחלטה שלך היום, אדוני היושב-ראש, ואתה יודע כמה הערכה יש לי אליך וכמה אני מכירה בהשקפת עולמך ומזדהה איתה.

אורלי לוי אבקסיס: אבל לא נוכל לפטור את עצמנו בטענה שאנחנו סתם חיילים במערכת.

אורלי לוי אבקסיס: זאת דמוקרטיה, אתם יכולים להרים את היד או שלא להרים את היד.

אורלי לוי אבקסיס: אתם יכולים להיות אלו שיעצרו את הקטסטרופה.

אורלי לוי אבקסיס: כי כאשר אנחנו מדברים על כיתות א' ו-ב' ואנחנו מדברים על יסודות החינוך: הקריאה והמתמטיקה.

אורלי לוי אבקסיס: ברגע שיצרת שם פער, הוא הולך וגדל והולך וגדל ואותו ילד שלא ירכוש את הקריאה בכיתה א' ו-ב' ולהורים שלו לא יהיה כסף לשלם למורה פרטי, הוא יהיה שואב המים של הדור הבא שלנו.

אורלי לוי אבקסיס: ואיפה זה קורה?

אורלי לוי אבקסיס: זה קורה בעיקר בפריפריה.

אורלי לוי אבקסיס: איפה זה קורה?

אורלי לוי אבקסיס: באוכלוסיות החלשות.

אורלי לוי אבקסיס: איפה זה קורה?

אורלי לוי אבקסיס: תחת שר חינוך שאומר שהוא רוצה לצמצם את הפערים.

אורלי לוי אבקסיס: על איזה פערים הוא מדבר?

אורלי לוי אבקסיס: האני רוצה להבין.

אורלי לוי אבקסיס: הדבר היחידי שאנחנו רואים פה זו פגיעה בתכניות שאמורות היו לצמצם את הפערים.

אורלי לוי אבקסיס: גם תכנית ציל"ה וגם תכניות אחרות.

אורלי לוי אבקסיס: איך אנחנו רואים את זה?

אורלי לוי אבקסיס: מה ההיגיון?

אורלי לוי אבקסיס: מה הרציונל שעומד מאחורי הדברים?

אורלי לוי אבקסיס: אני אגיד לך מה הרציונל: לחסוך בכסף.

אורלי לוי אבקסיס: כשחושבים על עמונה – אל חושבים על לחסוך בכסף.

אורלי לוי אבקסיס: כשחושבים על האוכלוסייה החלשה ביותר במדינת ישראל ועל ההישגים הלימודיים שלה שזה כרטיס הכניסה להיות אזרח נורמטיבי שיכול להביא משכורת הביתה, שלא ייפול על שירותי הרווחה במדינת ישראל – פה אין מושיע ואין גם מי שידבר.

אורלי לוי אבקסיס: באין מנהיג, יפרע העם.

אורלי לוי אבקסיס: והעם הזה הוא גם ככה חלש.

אורלי לוי אבקסיס: לא ייתכן שגפני בוועדת הכספים יודע לעשות שריר ולקבל, שסמוטריץ בכל ועדה אחרת יודע לעשות שריר ולקבל, וש"ס יושבים.

אורלי לוי אבקסיס: הפכתם להיות חותמת הגומי.

אורלי לוי אבקסיס: אתם לא רואים את האנשים האלה.

אורלי לוי אבקסיס: הם שקופים לא כדי לדבר עלים, צריך גם לעשות למענם, ובידך הדבר.

אורלי לוי אבקסיס: אני בטוחה שאם תרים טלפון עכשיו לאריה דרעי ותספר לו מה קורה היום באוכלוסיות החלשות ביותר במדינת ישראל ומה יקרה בדור הבא, הוא לא ייתן יד לכך.

אורלי לוי אבקסיס: ואם אתם נותנים יד לכך, אתם לא ראויים להיות חלק מהממשלה ולא ראויים לקולות המצביעים שלכם, כי זו האוכלוסייה שמצביעה לכם.

אורלי לוי אבקסיס: גם אם אתם סקטוריאליים, זה הסקטור שלכם.

יעקב מרגי: אנחנו לא סקטוריאליים.

יעקב מרגי: אני דואג לכלל ילדי ישראל.

אורלי לוי אבקסיס: אתם יודעים שמפלגה שהיום מחזיקה את משרד החינוך היא סקטוריאלית.

אורלי לוי אבקסיס: היא לא אכפת לה, ואני אתן לך עכשיו הוכחות.

אורלי לוי אבקסיס: היו לי צוות של מתמחים שישבו, תאמין לי, עברנו על אחד-אחד, אני יכולה לומר לך דבר נורא פשוט ואותי הוא מתמיה: כאשר אנחנו מדברים על הקיצוצים, אנחנו רואים שהקיצוצים הם באמת במקומות החשובים ביותר.

אורלי לוי אבקסיס: המקומות בהם הילדים רוכשים את היסודות של החינוך, של הלימוד.

אורלי לוי אבקסיס: ובאותה מידה אנחנו מגלים שיש מקומות אחרים שבהם יש תקציבים.

אורלי לוי אבקסיס: עכשיו, חלילה וחס, עיני לא במצטיינים.

אורלי לוי אבקסיס: חלילה וחס, עיני לא בחזקים.

אורלי לוי אבקסיס: אני רוצה שהחזקים ימשיכו להיות חזקים.

אורלי לוי אבקסיס: אבל אני רוצה שנעלה את החלשים לדרגה שיוכלו לעמוד על שתי רגליים.

אורלי לוי אבקסיס: אם בסופו של דבר אנחנו רואים תוספות תקציב למצטיינים, מצוין.

אורלי לוי אבקסיס: אבל על חשבון מי?

אורלי לוי אבקסיס: לקחנו מהחלשים ונתנו לחזקים, זה השוויון בנטל?

אורלי לוי אבקסיס: זה הצמצום פערים?

אורלי לוי אבקסיס: צמצום פערים מתחיל ונגמר בחינוך.

אורלי לוי אבקסיס: כי מי שיש לו חינוך, זה הדבר היחידי שלך יכולים לקחת ממנו.

אורלי לוי אבקסיס: יכולים לקחת ממנו משכורת, יכולים לקחת ממנו קורת גג, יכולים לקחת ממנו את החופש שלו.

אורלי לוי אבקסיס: אבל העשרת בחוכמה – הצלחת בחיים.

אורלי לוי אבקסיס: יתרה מכך, הרמב"ם אומר:

אורלי לוי אבקסיס: אתה רוצה להתקרב לקדוש ברוך הוא?

אורלי לוי אבקסיס: תעשיר בחוכמה.

אורלי לוי אבקסיס: הייתי חלק מהקואליציה בשתי הכנסות הקודמות, וכחלק מהקואליציה הבאתי לשינויים בתוך הקואליציה על מאבקים.

אורלי לוי אבקסיס: גם מאבקים שעלו לי ביוקר.

אורלי לוי אבקסיס: יושב פה נציג יש עתיד, הוא יוכל לומר לך כמה חוקים שלי נתקו בוועדת שרים לענייני חקיקה בגלל שלא יישרתי קו עם דברים שלא הסכמתי אתם ושלמתי את המחיר ואני אחר כך משלמת עוד ולאחר מכן גם לא נתנו לי להיות יושבת-ראש ועדת העבודה והרווחה, גם כאשר חשבנו שנהיה חלק מהקואליציה.

מאיר כהן: מה את רוצה מיש עתיד?

אורלי לוי אבקסיס: לא אתה.

אורלי לוי אבקסיס: כולם יודעים במי מדובר.

יעקב מרגי: היא שמה נקודה אחרי יש עתיד.

אורלי לוי אבקסיס: אם אנחנו כנבחרי ציבור רוצים לעשות את תפקידנו, אנחנו לא יכולים להתחבא או לראות איך באנו לקדם את עצמנו.

אורלי לוי אבקסיס: באנו לקדם את החברה הישראלית.

יעקב מרגי: תודה.

אורלי לוי אבקסיס: לא סיימתי.

אורלי לוי אבקסיס: אני מקווה שתיתן לי עוד.

יעקב מרגי: יש מגבלת זמן.

אורלי לוי אבקסיס: אז אני מנסה.

מירב בן ארי: נאום של רבע שעה.

אורלי לוי אבקסיס: יושבים פה נציגים של החינוך.

אורלי לוי אבקסיס: ראינו את הדוח של מחלקת המחקר של הכנסת.

אורלי לוי אבקסיס: ראינו שכל הגורמים הפדגוגיים, ראינו שכל המחקרים שנעשו מצביעים על דבר אחד - - -

יעקב מרגי: ואם יוכיחו לך שלא ראית הכול?

אורלי לוי אבקסיס: - - - ויבוא משרד החינוך ויעשה מסקנה אחרת, אני לא מבינה למה.

אורלי לוי אבקסיס: אני רוצה לשאול אותך עוד שאלה.

אורלי לוי אבקסיס: בחינוך ההתיישבותי ראיתי שיש תוספת.

אורלי לוי אבקסיס: שאלתי למה התוספת?

אורלי לוי אבקסיס: רציתי להבין, חנוך התיישבותי יש בו פנימיות וכדומה, אתה יודע כמה אני מגויסת לנושא הפנימיות.

אורלי לוי אבקסיס: לא.

אורלי לוי אבקסיס: בנושא התלמידים בפנימיות יש קיצוץ התלמידים בפנימיות משלמים את המחיר.

אורלי לוי אבקסיס: אבל נושאי תפקיד, מורחבים.

אורלי לוי אבקסיס: זאת אומרת שבסופו של דבר, הילדים משלמים את המחיר בשביל מערכת מסואבת.

יעקב מרגי: העברתם את זה בוועדת כספים?

אורלי לוי אבקסיס: לא.

אורלי לוי אבקסיס: עוד לא דנו בפרק.

אורלי לוי אבקסיס: הוא רק בא והציג את זה.

אורלי לוי אבקסיס: אני רוצה להגיד לך שמתוך מה שהוא הציג, הוא נתן 4 נקודות: השקעה וטיפוח בגיל הרך - - -

יעקב מרגי: אז תבקשי מגפני שאת מהללת אותו, שיתקן את זה, את העיוות הזה.

אורלי לוי אבקסיס: קודם כל, כל מי שמעלה ומראה שיש לו אומץ פוליטי, אני מהללת אותו כי בסופו של דבר - - -

יעקב מרגי: לא, במבחן המעשה.

יעקב מרגי: שיתקן את העיוותים האלה.

אורלי לוי אבקסיס: אתם נמצאים בממשלה שכל – אני לא אגיד שכל ממזר הוא מלך– אבל כל מי שעושה שריר, משיג את מה שהוא רוצה.

אורלי לוי אבקסיס: הגיע הזמן שגם אתם תראו שיש לכם שרירים.

אורלי לוי אבקסיס: הגיע הזמן שלא רק החרדים - - -

יעקב מרגי: אורלי, אני אשאל אותך בכנות.

יעקב מרגי: ותעני לי בכנות, בסדר?

יעקב מרגי: אני מקבל את כל דברי התוכחה והמוסר הפוליטיים והחברתיים.

יעקב מרגי: אני נותן להם קרדיט, למשרד החינוך ומשרד האוצר, להסביר לנו איפה החלופות.

מאיר כהן: עזוב, אין חלופות.

יעקב מרגי: אני שואל אם יש, התכנות - - -

מאיר כהן: איזה חלופות?

מאיר כהן: באו למנהל בית בית ספר - - -

יעקב מרגי: מאיר, שאלת התכנות.

יעקב מרגי: אתה יודע מה, אני נאיבי, תן לי את הדקה הזו.

יעקב מרגי: זה העונג הכי טוב בדקה הזו שאתה נאיבי.

יעקב מרגי: שאלת התכנות, אורלי, תעני לי בכנות, אם יצליחו לשכנע אותך – כולי תקווה שיצליחו לשכנע אותי ואותך – שאכן התוספות הלכו לתכלית הראויה שלשמה אנחנו התכנסנו היום.

יעקב מרגי: תשתכנעי?

יעקב מרגי: תצביעי איתה?

אורלי לוי אבקסיס: אם יצליחו להסביר לי שזה באמת יצמצם פערים, אני אומר לך יותר מכך:

אורלי לוי אבקסיס: אני אצביע בעד - - -

יעקב מרגי: תודה.

יעקב מרגי: אם ככה כל מה שאמרת, אמרת בהסתייגות עד שהם יוכיחו אחרת.

אורלי לוי אבקסיס: מאחר שאנחנו מדברים על דברים שאין להם סיכוי התממשות.

אורלי לוי אבקסיס: אני אשמח להבין שאני טועה, הלוואי ואני טועה, הלוואי ושר החינוך נתן תקציבים איפה שצריך לתת, הלוואי והעלה את היכולת של אותם תלמידים של הורים שלהם אין כסף לממן להם שיעורים פרטיים - - -

יעקב מרגי: תודה, תודה, אורלי.

יעקב מרגי: יש לי עוד הרבה דוברים.

אורלי לוי אבקסיס: אני רוצה לומר לך דבר נוסף.

אורלי לוי אבקסיס: לא רק שהפערים האלו הולכים וגדלים, בידי שר החינוך יש עוד שרץ אחד נוסף:

אורלי לוי אבקסיס: אתה יודעי מה קורה היום בכיתות י'?

אורלי לוי אבקסיס: אלה שנגשים לבגרויות?

אורלי לוי אבקסיס: כל מי שנמצא עם ההטבות, אותן הטבות להקלות, להנגשה, בטל לחלוטין.

אורלי לוי אבקסיס: הם אומרים לך 10% ואני אומרת לך שיש לי ילדים בגילאים האלו: אפס.

אורלי לוי אבקסיס: ואז מה אומרים להם?

אורלי לוי אבקסיס: בואו נעבור את כיתה י' ונגלה מי באמת צריך.

אורלי לוי אבקסיס: זאת אומרת מחקו להם שנה שלמה מהחיים, מהלימודים, ואז אותו ילד יצטרך להשלים את מה שהוא לא יכול היה בכיתה י'.

אורלי לוי אבקסיס: אותו ילד שיש לו הקראה ולקחו לו לחלוטין – תגיד לי, על הקראה צריך לבדוק אם זה נכון או לא?

אורלי לוי אבקסיס: מה שקורה פה היום זה לא צמצום פערים, הוא הרחבת פערים.

אורלי לוי אבקסיס: ואני בשוק על כך שחבר'ה מהקואליציה ואני יודעת, זה קשה להיות בקואליציה, אבל יש מצבים שבהם אדם צריך להסתכל ולהגיד: עד כאן.

אורלי לוי אבקסיס: אבל להגיד: אל תתייפייפו, בעבר גם הפחיתו אז אנחנו נפחית לגמרי.

אורלי לוי אבקסיס: אם לקחו לכם את הלחם, אנחנו ניקח לכם את הקמח?

אורלי לוי אבקסיס: - - -

מירב בן ארי: אף אחד לא אמר - - -

יעקב מרגי: אורלי תודה.

יעקב מרגי: מירב, תודה.

אורלי לוי אבקסיס: - - - בושה וחרפה.

אורלי לוי אבקסיס: בושה וחרפה.

אורלי לוי אבקסיס: תנצלי כל יום שאת כאן לעשות טוב, תאמיני לי - - -

מירב בן ארי: תפסיקי - - -

יעקב מרגי: תודה אורלי.

יעקב מרגי: נקודה.

יעקב מרגי: מירב, תודה.

מירב בן ארי: - - - אני אמרתי שצריך - - - אמרתי משפט כזה?

מירב בן ארי: להיפך, אמרתי שצריך לחשוב - - -

אורלי לוי אבקסיס: אמרת - - -

יעקב מרגי: בסדר, היא לא אמרה - - - תודה, מירב, תודה.

מירב בן ארי: - - - יום לימודים ארוך.

מירב בן ארי: זה מה שאמרתי.

מירב בן ארי: בגלל שהיו כל כך הרבה שרי חינוך שעשו את זה.

מירב בן ארי: אבל - - -

אורלי לוי אבקסיס: - - - אז תתנגדי - - -

מירב בן ארי: - - -

אורלי לוי אבקסיס: את עובדת בשביל הציבור, את עובדת בשביל הציבור.

אורלי לוי אבקסיס: כן - - -

יעקב מרגי: תודה, אורלי.

יעקב מרגי: אורלי, אני קורה לך לסדר.

יעקב מרגי: אורלי, אני קורא אותך לסדר פעם ראשונה.

יעקב מרגי: מירב - - -

אורלי לוי אבקסיס: - - - אני גם חלק מהציבור - - - תפקידה לייצר את הציבור, לא את שר האוצר.

מירב בן ארי: אתה אומר לי?

יעקב מרגי: קראתי אותה לסדר.

יעקב מרגי: אורלי, תודה.

יעקב מרגי: ראש עיריית רמת גן, מר זינגר.

יעקב מרגי: לא באנו לפה לדיון בצהרונים.

יעקב מרגי: חוק ההסדרים.

יעקב מרגי: בבקשה, אדוני.

יעקב מרגי: אתה מייצג את מרכז השלטון המקומי או את עיריית רמת גן?

<ישראל זינגר: את מרכז השלטון המקומי בתפקידי כיושב-ראש ועדת החינוך.

<ישראל זינגר: לא אחזור על מה שנאמר, זה יהיה איום ונורא, אסון, לא מוצא מילה מספיק חריפה, אם אכן ועדת החינוך תצביע בעד מה שהממשלה אומרת.

<ישראל זינגר: אני רק אוסיף משפט בלי קשר למה שהיה או לא היה: מרכז השלטון המקומי מצפה שוועדת החינוך לא תיתן יד לשני הסעיפים הללו.

<ישראל זינגר: רק בוא לא נשכח משפט.

<ישראל זינגר: אני לא יודע אם הוא שלי או לא – מדברים על ביטחון שהוא חשוב לכולנו, הביטחון של מחר זה החינוך של היום.

<ישראל זינגר: בתור ראש עיר, מרכז השלטון המקומי, שלא יעלה על דעת הממשלה, כמו שקרה בהרבה מקרים, אניח לא יכולים או לא רוצים, אז נפיל את זה על הרשויות.

<ישראל זינגר: אז הפערים יגדלו.

יעקב מרגי: שמענו את מרכז השלטון המקומי.

יעקב מרגי: יש עוד זרוע, נציגי ארגוני המורים נמצאים אתנו?

יעקב מרגי: מישהו מארגוני המורים?

מירב בן ארי: תשמע את ההורים.

יעקב מרגי: חינוך לא מדבר אליהם.

אורלי לוי אבקסיס: הם מלמדים עכשיו בכיתות של 40 ילדים, כיתה א' ו-ב'.

יעקב מרגי: ארגוני המורים נמצאים לארגן - - -

מירב בן ארי: אל תדאגי, הוא עסוק בלהשבית, אם כבר מדברים על ארגון מורים.

מאיר כהן: מה אתם רוצים מהם?

יעקב מרגי: אני מדבר על ארגוני המורים.

יעקב מרגי: אנחנו מנסים לברר פה - - - יכול להיות שיש פה מדען ראשי, ממ"מ – אבל אני רוצה לשמוע פרקטיקה.

יעקב מרגי: אם המורים לא יבואו וייצגו פה את העמדה - - -

אורלי לוי אבקסיס: הזמנתם אותם?

יעקב מרגי: הם מוזמנים קבועים ונעדרים קבועים.

מירב בן ארי: הם מוזמנים קבועים לכל ועדה ואף פעם לא - - -

יעקב מרגי: ואני מוחה בכל דיון כדי שהציבור יסביר להם.

יעקב מרגי: אין לנו עניין לנזוף בהם.

יעקב מרגי: יש לנו עניין לשמוע אותם.

יעקב מרגי: לצערי הרב, בשנתיים האחרונות, פעמים בודדות הם הופיעו ותרומתם הייתה, סליחה שאני אומר, כמעט אפסית.

יעקב מרגי: אני קורא לראשי ארגוני המורים לבוא ולהצטרף לדיונים, לבוא ולומר את דעתם.

יעקב מרגי: זה לא ייתכן שדנים בסוגיות בסיסיות בחינוך - - -

<קריאה: - - -

יעקב מרגי: הוזמנו.

יעקב מרגי: מוזמנים קבועים.

<קריאה: לחייב.

יעקב מרגי: לחייב.

יעקב מרגי: אני אביא בצו הבאה.

מירב בן ארי: רן ארז עסוק - - -

יעקב מרגי: הוא לא כאן.

יעקב מרגי: אני לא רוצה שמות.

<זאב גולדבלט: לעומת זה להורים יש כאן נציגות מאוד מכובדת.

יעקב מרגי: אני חושב שזה צריך לצאת לציבור - - -

<זאב גולדבלט: אנחנו נדבר בשמם.

יעקב מרגי: אתה לא יכול לדבר בשמם.

<זאב גולדבלט: את הזמן שלהם אני רוצה.

יעקב מרגי: זאב, אתה מפריע לי.

<רון סגל: אני מפורום ועדי ההורים היישוביים.

<רון סגל: אני מרעננה.

<רון סגל: למרות שאין פה נציגים ולא תכננתי להתחיל מזה - - -

יעקב מרגי: 80% מהתלמידים של רעננה היו זכאים להקלות והתאמות.

יעקב מרגי: את מבינה, אורלי?

יעקב מרגי: באופקים רק 34%, בירוחם 28%.

<רון סגל: זו לא פונקציה מקצועית, זה פונקציה - - -

יעקב מרגי: אז כדאי לגור בירוחם ובאופקים.

מסעוד גנאים: רעננה בפריפריה, לא?

יעקב מרגי: אני לא בא אליך בטענו.

יעקב מרגי: עניתי לאורלי.

אורלי לוי אבקסיס: מה ענית לי?

אורלי לוי אבקסיס: אז בוא נוריד לכולם?

אורלי לוי אבקסיס: אם כולנו שמים קביים וחלק סתם מחזיקים כי בא להם, תוריד לכולם את הרגליים?

יעקב מרגי: אורלי, תודה.

יעקב מרגי: לא אמרתי.

יעקב מרגי: למה את רוצה להיות פופוליסטית עלי?

יעקב מרגי: לא אמרתי את זה.

<רון סגל: לא נמצאים אתנו ראשי ארגוני המורים, אבל אנחנו טרחנו ודיברנו עם מנהלי בתי ספר ומורים בנושא צמצום שעות הפיצול.

<רון סגל: האמירה היא חד-משמעית, גורפת בלי הסתייגויות במאה אחוז: נזק ואסון.

<רון סגל: לא פחות מזה.

<רון סגל: כדי לעשות פה סדר, כי לא כולם הפגינו שהם בדיוק שולטים בעניין הזה, "אופק חדש" ופיצול השעות זה שני דברים שונים לחלוטין.

<רון סגל: "אופק חדש" זה הקצאת שעות לטובת עזרה למי שצריך, ו-5 שעות או 10 שעות מיומנויות זה לכלל תלמידי כיתות א' ו-ב'.

<רון סגל: כשמקבלים מידע, וחברת הכנסת לוי הקדימה אותי, כשנכנס נתון שהפערים רק גדלים, הם יגדלו עוד הרבה יותר מכיוון שאם לא יקנו לכיתות א' ו-ב' שעות לרכישת המיומנויות, הפערים יגדלו בכלל הארץ.

<רון סגל: זה ממש לא סקטוריאלי ולא פריפריאלי, זה כלל תלמידי מדינת ישראל.

<רון סגל: הבסיס של הבסיס בכיתות א' זה ללמוד בקבוצות של עד 20 תלמידים.

<רון סגל: זה הוכח מחקרית, זה הוכח עובדתית.

<רון סגל: גם בנושא רפורמת הצפיפות בכיתות שהוזכרה פה, אני מזכיר שהמספרים הם 34 תלמידים בכיתה.

<רון סגל: כלומר, השינוי הדרמטי שהיום מורה מלמדת 34 תלמידים לקרוא ולכתוב אל"ף-בי"ת וחמש ועוד חמש.

יעקב מרגי: תודה.

<רון סגל: רגע.

יעקב מרגי: אני אומר לך רגע.

<רון סגל: עוד משפט, בבקשה.

<רון סגל: לכן אנחנו דורשים, לא קוראים אלא דורשים שלא לאשר את הורדת שעות הפיצול ולהחזיר אותם למספרים שהיו של 10 ו-10, לא רק שלא לקצץ.

יעקב מרגי: תודה.

יעקב מרגי: עוד נציג מארגון ההורים לגבי יוח"א?

יעקב מרגי: האחרון מההורים, האחרונה.

<עדי מן: אני מרכזת תחום גנים בפורום הוועדים היישוביים ממודיעין.

<עדי מן: יום לימודים ארוך, לפי החוק מ-1997 כמו שהוא, הוא כבר לא כל כך רלוונטי.

<עדי מן: אנחנו רואים את זה קצת בצורה שונה.

<עדי מן: אני אקצר כי אתה מלחיץ אותי.

יעקב מרגי: חייבים לקצר.

<עדי מן: קודם כל, בואו נוסיף את זה שגם גננות היינו שמחים לראות פה כי גננות מייצגות חלק מאוד נכבד.

יעקב מרגי: אספר לך שיושב-הסתדרות המורים והגננות, אם הוא לא פה – אז הן לא פה גם כן.

<עדי מן: החוק, כמו שהוא, לא כולל בתוכו את השכבות הרלוונטיות, כלומר, מכיתה ד' עד כיתה י"ב לא יישארו ביום לימודים ארוך בבית ספר ולכן בואו נתחיל מטרום טרום-חובה ועד כיתה ג'.

<עדי מן: דיברנו פה על נושא הצהרונים שהוא בוער היום, אז הנה פתרון לנושא הצהרונים: להפוך את יום לימודים ארוך להיות יום לימודים ארוך מגיל 3, מטרום טרום-חובה ועד כיתה ג', שכולם יהיו תחת אחריותו של משרד החינוך, גננות, סייעות, ההזנה תהיה מוקדמת יותר ולא תהיה בשתיים וחצי בצהריים.

<עדי מן: אז יש פה הצעת חוק.

<עדי מן: אל תדחו אותה, היא רלוונטית.

<עדי מן: בואו נשנה אותה.

<עדי מן: יש עד ה-1 בספטמבר לעשות שינויים עם כל הגורמים הרלוונטיים.

<עדי מן: יש פה תקציב.

<עדי מן: אנחנו מקצצים מ-12 שכבות לימוד ל-6 שכבות לימוד.

<עדי מן: מגן טרום טרום-חובה עד כיתה ג' יש תקציב של שני מיליארד, אז אפשר אפילו לעשות את זה בפחות ולהחיל את זה כבר עכשיו.

יעקב מרגי: תודה.

<עדי מן: אל תאכזבו אותנו.

יעקב מרגי: את יודעת מי מתאפקת?

יעקב מרגי: נציגת האוצר מתאפקת.

יעקב מרגי: היא רוצה להגיד לך ש"מחאת הסרדינים" בעוכריכם אולי.

יעקב מרגי: אבל אני לא פותח לדיון.

יעקב מרגי: נקודה.

יעקב מרגי: את לא עונה לי, גברת מן.

יעקב מרגי: אבנר רוסלר, התאחדות הסטודנטים.

יעקב מרגי: כל מי שאני מזמין לדבר זה לא כמו חברי כנסת – לתקתק את המסר ולא לחזור על דברים שנאמרו.

יעקב מרגי: נמצא אתנו רוסלר?

יעקב מרגי: בבקשה, אדוני.

יעקב מרגי: מסר קצר.

יעקב מרגי: אתה יודע, מסרים טלגרפים חותכים.

<אבנר רוסלר: אין לי הרבה מה להוסיף על מה שנאמר כאן כבר.

<אבנר רוסלר: אני רק רוצה להגיד על דבר הפיצול.

<אבנר רוסלר: כאן בעצם שיחקו אתנו.

<אבנר רוסלר: אמרו שהוסיפו את "אופק חדש" ונתנו שעות לימודיות אחרי זמן הלימודים, שעות פרטניות של מורים, וצמצמו את הכיתות וממילא לא צריך לפצל.

<אבנר רוסלר: אני רוצה להגיד ששני הדברים האלה שונים לגמרי.

<אבנר רוסלר: הצמצום של הכיתות נועד שהמורה יכיר את התלמידים לעומק.

<אבנר רוסלר: הפיצול נועד למטרות פדגוגיות.

<אבנר רוסלר: שהתלמידים בכיתות א' ו-ב' ילמדו טוב קרוא וכתוב, ילמדו מתמטיקה יוכלו להתקדם הלאה לאקדמיה.

<אבנר רוסלר: אלה שני דברים שונים.

<אבנר רוסלר: אם אתה מוריד ממקום מסוים ומוסיף במקום אחר, זה לא קשור אחד לשני.

<אבנר רוסלר: אלה שני דברים שונים.

<אבנר רוסלר: לכן התאחדות הסטודנטים והסטודנטיות נגד הסיפור הזה של הצמצום של השעות - - -

אורלי לוי אבקסיס: והם רוצים לראות אחר כך באוניברסיטה למה גם הפריפריה החברתית וגם הפריפריה - - -

יעקב מרגי: תודה, אורי, תודה.

אורלי לוי אבקסיס: - - - וזה ימנע מהם להיכנס לאוניברסיטה.

יעקב מרגי: אורלי, אני אוציא אותך.

<אורה חכם: זה מה שהם רוצים.

<אורה חכם: זה מה שהם רוצים.

יעקב מרגי: אורה חכם, את רוצה לדבר אחריו, נכון?

יעקב מרגי: אז לא להפריע לי.

<אראל גלבוע: אני יו"ר ועדת החינוך בלשכת עורכי הדין.

יעקב מרגי: בשני משפטים.

יעקב מרגי: לא הרצאה.

<אראל גלבוע: שני הנושאים האלה לא יכול להיות שיהיו בחוק ההסדרים.

<אראל גלבוע: אלה נושאים כבדים מכדי שלא יידונו לעומק בהצעת חוק נפרדת.

<אראל גלבוע: שנית, הכעס האמתי הוא לא על משרד האוצר אלא על משרד החינוך שסדר העדיפויות בניהול התקציב שלו נוראי.

<אראל גלבוע: "מרמנת" הרוויחה בשנה שעברה, רווח נקי אחרי הוצאות ומשכורות, חצי משווי הקיצוץ בשעות הפיצול: מעל 150 מיליון שקל.

יעקב מרגי: מר גלבוע, לא לצעוק.

יעקב מרגי: חבל על מיתרי הקול שלך.

<אראל גלבוע: דוגמה שנייה.

<אראל גלבוע: קרוב ל-20% מתקציב משרד החינוך מממן פעילויות עמותות ופרויקטורים - -

אורלי לוי אבקסיס: גרעינים.

<אראל גלבוע: - - שאין ביניהם לבין מערכת שעות החובה - - -

יעקב מרגי: מאחר ואתה עורך דין מלומד, נציג הלשכה, ועכשיו הרמה בלשכה עלתה והסינון - - -

<אראל גלבוע: אני מקווה.

יעקב מרגי: כשאמרת לי סדרי עדיפויות, בגלל אילוצי הזמן הבנתי מהר הכול.

יעקב מרגי: אל תפרט לי עכשיו כי זה המשרד הכי ענק.

<אראל גלבוע: דבר אחרון.

יעקב מרגי: יפה.

יעקב מרגי: הבנת אותי מהר.

<אראל גלבוע: זאת אומרת שני דברים.

<אראל גלבוע: אחד, משרד החינוך בהסכמתו לקיצוץ הזה, הולך להוביל את ישראל להצלחה במבחנים הבין לאומיים כי ישראל כבר ככה, גם היום, במקום הראשון בפערים, והוא הולך להגדיל את הפער בינינו - - -

יעקב מרגי: תודה, אדוני.

<אראל גלבוע: דבר אחרון.

<אראל גלבוע: הדבר שאולי מרגיז מאוד היה אותו מכתב של ראש מינהל החינוך שמטיל את האחריות לקיצוץ על מנהלי ומנהלות בתי הספר.

<אראל גלבוע: משרד החינוך לא רק שפועל בסדרי עדיפויות שלדעתי - - -

יעקב מרגי: אמרת, אמרת.

<אראל גלבוע: - - - אלא פוגע במנהלים.

<אראל גלבוע: בורח מאחריות.

יעקב מרגי: תודה.

יעקב מרגי: אורה חכם, משפט.

יעקב מרגי: לא מספיק שראש העיר שלך דיבר?

<אורה חכם: אנחנו לא מתואמים.

<אורה חכם: אדוני יושב-ראש הוועדה, אני רוצה שתשלים בקדנציה שלך תכנית כוללת של מה שצריך לעשות משרד החינוך כדי לצמצם פערים ולא חשוב קואליציה ואופוזיציה.

<אורה חכם: הייתי מבקשת מיושב-ראש הוועדה שיוביל התנגדות חוצת אופוזיציה וקואליציה כנגד כל דרישה לצמצם איזשהו דבר שהוא על פי חוק בכלל לא מתקיים.

<אורה חכם: ולהיפך, להגדיל כמו דב חנין אמר.

<פז כהן: לא יכול להיות שכל פעם יבואו חברי כנסת מהקואליציה, שלא נמצאים בדיון הזה, כולם פה זועקים, כולם פה מסכימים.

<פז כהן: אתם מביישים אותנו בזה שאתם באים לפה ועושים את זה.

<פז כהן: זו פשוט בושה וחרפה.

<פז כהן: אנחנו באים לפה כל היום על חשבון הזמן שלנו ואתם באים ברגע אחד, בשנייה, מרימים אצבע נגדנו, נגד כל אלה שנמצאים פה בחדר.

<פז כהן: תתביישו לכם.

<פז כהן: פשוט בושה וחרפה ההצבעה הזאת.

יעקב מרגי: תודה, תודה.

יעקב מרגי: מחית, תודה.

יעקב מרגי: בבקשה, נציגת הגננות.

<צפורה גוטנטג: תודה ליושב-ראש הוועדה על שנתת לי לדבר.

<צפורה גוטנטג: מלכתחילה, כשהבטתי פה על הלוח ראיתי שמדובר על כיתות א'-ב' ולכן לא ביקשתי רשות דיבור.

<צפורה גוטנטג: ברגע שראיתי שההורים מעוניינים לדבר ולהעלות את נושא יוח"א גם בכיתות הגנים, אני שמחה גם להשמיע את קולי מהשטח.

<צפורה גוטנטג: קודם כל, תודה שההורים מגיעים ואני ממש שמחה שהם מעודדים את כל העניין של יום חינוך ארוך.

<צפורה גוטנטג: אבל נכון להיום, יום חינוך ארוך, הוא בעייתי בגנים.

<צפורה גוטנטג: מאחר וקיים בחלק מכיתות הגנים יום חינוך ארוך, הגננת נשארת 8 שעות בפעילות ללא הפסקה, אין לה שעת ארוחת צהריים.

<צפורה גוטנטג: היום הוסיפו סייעת נוספת לגילאי 3 - - -

<עדי מן: לא.

<עדי מן: יש ברעננה ובכפר סבא יום לימודים ארוך - - -

יעקב מרגי: לא להפריע, בבקשה, גברת.

<צפורה גוטנטג: אני מדברת על סניף ירושלים.

<צפורה גוטנטג: על ירושלים והמחוז.

<צפורה גוטנטג: הוסיפו סייעת נוספת לגילאי 3 כתוצאה מוועדת טרכטנברג.

<צפורה גוטנטג: כשיש את העניין של יום חינוך ארוך, בשעה 14:00, אחרי שהגננת מותשת, הסייעת הנוספת עוזבת והיא נשארת עם סייעת אחת עם יתר הילדים.

<צפורה גוטנטג: אני שואלת אם יש מצב שהמטרה שלנו המשותפת תמשיך בצורה זו?

<צפורה גוטנטג: אני מסכימה עם הוועדים שיהיה יום חינוך ארוך, אבל צריך לחשוב על דרך יישומו בצורה כזאת שתהיה טובה לילדים והיפוך הפירמידה, כאשר ברוב הכיתות זה 35 ילדים וילדים נוספים עם המון קשיים, במיוחד בשכבות החלשות.

<צפורה גוטנטג: אני אודה לכם אם תיקחו את זה לתשומת לבכם לשינוי המערכת של יום חינוך ארוך.

יעקב מרגי: רבותי, משרד האוצר ומשרד החינוך, מי רוצה להתחיל?

<נועה היימן: תקציב משרד החינוך לשנים 2018-2017 כולל גידול של 4.2 מיליארד ₪.

<נועה היימן: אני אפרט את התוספות המרכזיות לתקציב: 420 מיליון ₪ גידול לחינוך המיוחד.

<נועה היימן: נושא שנדון פה בוועדה לא מעט פעמים.

<נועה היימן: עוד 30 מיליון להארכת שנת הלימודים בחינוך המיוחד כך שכלל הלקויות שעד היום שנת הלימודים שלהם הייתה יותר קצרה, הלימודים יוארכו שם גם בחופשות.

<נועה היימן: זה נושא שעלה בוועדת חינוך ונדון עם כמה מחברי הכנסת של הוועדה.

<נועה היימן: 155 מיליון ₪ לחינוך בלתי פורמלי בפריפריה.

<נועה היימן: 150 מיליון ₪ לצמצום מספר התלמידים בכיתה.

אורלי לוי אבקסיס: כמה כסף אתם מוציאים על הגרעינים שמגיעים לבתי הספר?

אורלי לוי אבקסיס: כמה כסף מערכת החינוך משלמת לגרעינים שהם זרוע פוליטית של מפלגה פוליטית להיכנס לבתי ספר וללמד שם אני לא יודעת מה?

מירב בן ארי: אני רוצה לשמוע עד הסוף וזה מפריע - - -

אורלי לוי אבקסיס: זו שאלה.

אורלי לוי אבקסיס: כמה כסף לגרעינים - - -

מירב בן ארי: אני רוצה לשמוע את מה שיש לאוצר - - -

יעקב מרגי: אורלי, אורלי - - -

אורלי לוי אבקסיס: הם שולטים בתקציבים של החברה.

יעקב מרגי: אורלי, אני אוציא אותך.

אורלי לוי אבקסיס: שתענה לי על השאלה.

יעקב מרגי: לא.

יעקב מרגי: מרגע זה כל מה שיבוא בקריאת ביניים לא תקבלי רשות דיבור.

יעקב מרגי: ברשות – אני אתן לך רשות.

יעקב מרגי: עכשיו, אני מבקש שתסבירי לנו – היא עוד לא התחילה להסביר וכבר יש לך שאלות.

יעקב מרגי: אני עוד לא למדתי מה שאני הולך להצביע.

יעקב מרגי: נועה, תתייחסי בבקשה ותסבירי.

יעקב מרגי: לאחר מכן משרד החינוך ואחרי זה אתן לכם שאלות אם תרצו.

<נועה היימן: נושא צמצום הפערים עלה פה בוועדה.

<נועה היימן: בתקציב הקרוב יש 180 מיליון ₪ להמשך יישום מתווה התקצוב הדיפרנציאלי ביסודי ובחטיבות הביניים.

<נועה היימן: במסגרת התכנית הזאת שהחלה בתקופת השר פירון וממשיכה בתקופת השר בנט, נוספות שעות לימוד רבות לבתי ספר במדדי הטיפוח הגבוהים, כלומר בתי הספר החלשים באמצעות התכנית הזאת שעולה 180 מיליון ₪.

<נועה היימן: יש תכנית נוספת שמלווה את בתי הספר החלשים בייעוץ, בסיוע, 130 מיליון ₪ לחינוך בלתי פורמלי במגזר הערבי.

<נועה היימן: 65 מיליון ₪ לשיפור איכות ההוראה במגזר הערבי במסגרת החלטת ממשלה 922, היא תכנית החומש למגזר הערבי.

<נועה היימן: תכנית חומש של 17,000 כיתות לימוד שנועדה לתת מענה לחוסרים ולצרכים של בינוי כיתות לימוד בכלל הארץ ובפרט במגזר הערבי, במגזר החרדי.

<נועה היימן: זה לגבי התוספות וכיצד הגענו לתקציב משרד החינוך לאחר כל ההפחתות שמגיעות כאן לוועדה זה תוספת של 4.2 מיליארד ₪.

<נועה היימן: כמה הערות לדברי ה-ממ"מ.

<נועה היימן: ממוצע השעות לכיתה ביסודי עומד על כ-45 שעות ולא על 30 ולכן ההתייחסות לתקן היא בעיני הסתכלות חלקית.

אורלי לוי אבקסיס: כמה מוציאים על גרעינים?

<נועה היימן: כבר מכינים את התשובה.

<נועה היימן: יש 700 מיליון - - -

אורלי לוי אבקסיס: מעניין שזה לא מופיע לך בין הסעיפים.

<נועה היימן: זה לא מופיע לי.

אורלי לוי אבקסיס: מישהו רצה להחביא את זה.

יעקב מרגי: זו לא ועדת כספים.

יעקב מרגי: ביקשתי בטרום הדיון, בישיבה המקדימה אמרתי שאני מוכן להביא את זה להצבעה בתנאי שהם יבואו לכאן עם הסברים, עם סעיפים, ויסבירו בחלופות מה נתנו.

יעקב מרגי: אני לא ועדת כספים כדי לרדת להם לקרביים של תקציב משרד החינוך.

יעקב מרגי: אני אעשה את הדיון שלי על תקציב משרד החינוך בנפרד.

יעקב מרגי: כרגע אני דן ב-3 סעיפים, שני נושאים, ואני רוצה את החלופות.

יעקב מרגי: אתם טענתם שיש פה חלופות – אני רוצה לקבל גם את העלויות שלהן וגם פירוט איפה זה נעשה ואיך זה נעשה.

<נועה היימן: נשלים עוד כמה דברים בעקבות הערות שעלו כאן.

<נועה היימן: חוק יום חינוך ארוך קיים כבר היום.

<נועה היימן: ישנם כ-100 יישובים ששמם נמנה בצו של משרד החינוך.

יעקב מרגי: צו יוח"א.

<נועה היימן: נכון.

<נועה היימן: עלות החוק כיום היא מיליארד שקלים.

<נועה היימן: המשמעות של החלה מלאה של החוק שאת דחייתו אנחנו מבקשים היא למעלה מ-2 מיליארד שקלים שאין בגינם מקור תקציבי אבל כבר היום כמיליארד שקלים מופנים לטובת יישום חוק יוח"א במתכונתו הנוכחים.

<נועה היימן: ההחלטה על - - - כיתות א'-ב' התקבלה על ידי משרד החינוך ולא כפי שנרמז כאן על ידי משרד האוצר.

<נועה היימן: זה נכון, הקיצוץ לא היה דבר פשוט, אך רשימת הדרישות התקציביות שמשרד החינוך הגיע איתה לתקציב הייתה גדולה מאוד ואנחנו דרשנו מהמשרד לבצע סדרי עדיפויות בתוך תקציבו בין כלל הנושאים.

<נועה היימן: בסופו של דבר התקציב כולל תוספת של 4.2 מיליארד ₪, חשוב להסתכל גם על זה כשמדברים על המ נלקח מהחינוך.

<נועה היימן: לבסוף, סדרי העדיפויות היום בתקציב הנוכחי, של השר בנט הם חינוך מיוחד וצמצום פערים והשקעה במגזר הערבי.

אורלי לוי אבקסיס: חוץ מהכותרת - - -

יעקב מרגי: רגע, רגע.

אורלי לוי אבקסיס: זה גם לא מופיע.

אורלי לוי אבקסיס: דרך אגב, עברנו על התקציב, ירדתי לרזולוציות.

יעקב מרגי: רגע אורלי, אני לא ירדתי לרזולוציות, אז תני לי רגע.

יעקב מרגי: בבקשה, משרד החינוך.

אורלי לוי אבקסיס: אז תכינו שעורי בית.

<דודי מזרחי: אני מנהל אגף תקציבים של משרד החינוך.

<דודי מזרחי: ראשית, אני מצטרף למה - - -

אורלי לוי אבקסיס: יש פה מישהו פדגוגי ולא רק קשור רק לתקציבים?

אורלי לוי אבקסיס: שיספרו לנו מה הרצון - - -

יעקב מרגי: רגע, אורלי.

יעקב מרגי: תודה.

אורלי לוי אבקסיס: אבל כל הנציגים פה הם - - -

יעקב מרגי: שמעתי.

יעקב מרגי: בלי אבל.

יעקב מרגי: שמעתי - - -

אורלי לוי אבקסיס: - - - רוצים - - -

יעקב מרגי: אורלי, שמעתי את השאלה שלך.

יעקב מרגי: תודה.

אורלי לוי אבקסיס: אתה מבקש חינוך, נותנים לך אוצר.

אורלי לוי אבקסיס: מבקש חינוך, נותנים אוצר.

אורלי לוי אבקסיס: יש פה כשל בהוראה.

יעקב מרגי: הוא ברשות דיבור.

<דודי מזרחי: במענה לחברת הכנסת, אני מנהל אגף תקציבים של משרד החינוך.

<דודי מזרחי: אני מייצג כאן את מדיניות משרד החינוך על מכלול היבטיה ואני אתייחס לכל הסוגיות שעלו כאן, אם תרשו לי.

אורלי לוי אבקסיס: אתה רפרנט של האוצר במשרד החינוך.

<דודי מזרחי: עובד משרד החינוך.

יעקב מרגי: לא, אורלי - - -

אורלי לוי אבקסיס: איפה המנהל הפדגוגי?

אורלי לוי אבקסיס: איפה המנהל הפדגוגי?

יעקב מרגי: אורלי, אני אוציא אותך.

יעקב מרגי: מאחר ואת לא מצביעה, אין לי בעיה להוציא אותך.

יעקב מרגי: אני לא רוצה להוציא אותך.

אורלי לוי אבקסיס: דרך אגב, אולי אני כן אוכל להצביע.

יעקב מרגי: את לא יכולה.

יעקב מרגי: יוליה פה, יוליה פה.

אורלי לוי אבקסיס: הם רודפים אחריו כמו אחרי GPS, שחלילה וחס לא נביא משהו - - -

יעקב מרגי: אורלי, תודה.

יעקב מרגי: את מפריעה לי.

<דודי מזרחי: כפי שהציגה נועה, תקציב 2018-2017 של משרד החינוך כלל - - -

יעקב מרגי: חיים, זה מפריע.

יעקב מרגי: ההבדל ביני לבינכם הוא שאני רוצה לשמוע וללמוד וגם הפרוטוקול רוצה ללמוד ולא להצהיר הצהרות - - -

מירב בן ארי: האמת שגם אנחנו - - - אדוני היושב-ראש, אנחנו גם רוצים ללמוד.

יעקב מרגי: אז תנו לשמוע, בבקשה.

<דודי מזרחי: תקציב 2018-2017, אם תרשו לי - -

<יהודית גידלי: 2018.

<דודי מזרחי: תקציב 2018-2017, כולל שורה ארוכה של תוספות תקציביות למשרד החינוך, כאשר במסגרת דיוני התקציב, לצד התוספות שעליהן התעקשנו, בין היתר כפי שנאמר, לחינוך המיוחד ולצמצום פערים – אני אסקור את כל השינויים הרלוונטיים – נדרשנו לבצע קיצוץ בתקציב כפי שנדרשו לבצע כל משרדי הממשלה בהחלטת הממשלה על אישור התקציב, ונדרשנו לבצע תעדוף.

<דודי מזרחי: בניגוד למה שנאמר כאן, אני יכול להגיד שהתקיים דיון עמוק, שיטתי, כואב, שנסקרו בו סדרה ארוכה של חלופות - - -

יעקב מרגי: אני רוצה להבין, האם עולה מדבריך שאם לא היה קיצוץ, אם לא הייתם מתבקשים לקצץ, הסעיפים האלה היו מובאים היום לוועדת החינוך?

<דודי מזרחי: לא.

מירב בן ארי: ברור שלא.

מירב בן ארי: אז יפה מאוד.

אורלי לוי אבקסיס: אז מקצצים אצל הכי חלשים.

יעקב מרגי: למה ברור?

יעקב מרגי: לי זה לא ברור.

יעקב מרגי: ברגע שמדברים על סדרי עדיפויות, התחושה שלי שגם אם לא הייתה בקשה לקיצוץ, הסעיפים האלה היו מגיעים לוועדה.

יעקב מרגי: אתה אומרים לא? בבקשה.

אורלי לוי אבקסיס: שיגידו לך כמה גרעינים - - -

יעקב מרגי: למה את מפריעה לי, למה?

יעקב מרגי: גם כשאני טוב את מפריעה לי?

<זאב גולדבלט: גם ביוח"א לא היה - - -

יעקב מרגי: זאב, תודה.

<דודי מזרחי: אני רוצה לציין שדיברנו על הנושא של חלופות.

<דודי מזרחי: אני רוצה לקחת אותנו כמה שנים אחורה, למועד שבו נחקק החוק.

<דודי מזרחי: מהמועד שבו נחקק החוק ועד היום, 2016 תחילת 2017, התרחשו שורה של שינויים עמוקים במערכת החינוך.

<דודי מזרחי: אם אני מסתכל על השקעה לתלמיד בחינוך היסודי בכיתות א'-ב' נכון להיום בהשוואה למועד שבו חוקק החוק, משרד החינוך השיק שורה של תכניות ורפורמות שאני אפרט את כולן, שמגדילות - - -

יעקב מרגי: להושיב את חברי הכנסת.

יעקב מרגי: אני מבקש לאפשר לחברי הכנסת לשבת.

אורלי לוי אבקסיס: אל תגיד לי שאתה הולך לעשות כמו עם תשלומי הורים שכולם מדברים כמה אכפת לנו מהתלמידים ואז קואליציה בשנייה אחת כולם מרימים ידיים.

אורלי לוי אבקסיס: אתה מבזה את הוועדה.

יעקב מרגי: אם לא תפריעי לי ותתני לי להשתכנע, זה מה שיקרה.

יעקב מרגי: זה מה שיהיה.

יעקב מרגי: אני רוצה לשמוע.

יעקב מרגי: אם אני אשתכנע שאכן יש חלופות, אני אצביע.

יעקב מרגי: רבותי, תנו לשרן לשבת.

אורלי לוי אבקסיס: אמיר אוחנה, אתה בא להצביע נגד האוכלוסייה החלשה?

אמיר אוחנה: גילית פתאום את האופוזיציה.

אמיר אוחנה: כל החיים היית בקואליציה - - -

אורלי לוי אבקסיס: - - - גם כשהייתי בקואליציה, גם כשהייתי בקואליציה.

אורלי לוי אבקסיס: לך תעשה "גוגל".

יעקב מרגי: אמיר, אל תענה.

יעקב מרגי: אורלי, תודה.

אורלי לוי אבקסיס: פחדנים.

יעקב מרגי: אורלי, פעם שנייה אני קורא אותך לסדר כי אני נחוש להביא הצבעות.

יעקב מרגי: פעם שנייה.

<דודי מזרחי: בשורה התחתונה, היקף התקציבים פר תלמיד, אני עונה לכל מי ששאל אם זה באמת מעניין ורוצים לבצע גם דיון מקצועי, היקף המשאבים פר תלמיד שמושקעים בחינוך היסודי ובפרט בכיתות א'-ב', גדל באופן משמעותי בשנים האחרונות ובפרט בתקציב 2018-2017.

<דודי מזרחי: אני אסביר איך זה בא לידי ביטוי.

<דודי מזרחי: בסוף, היקף ההשקעה בגיל הרך עלה.

<דודי מזרחי: התמהיל השתנה.

<דודי מזרחי: אם היינו יכולים, היינו משאירים גם את שעות פיצול א'-ב' בנוסף לדברים הנוספים שהתווספו למערכת.

<דודי מזרחי: בסוף יש כאן שאלה של תעדוף.

<דודי מזרחי: ברשותך, אני אסקור את הדברים המרכזיים שנכנסו למערכת ובאים לידי ביטוי בשנת הלימודים הנוכחית בחינוך היסודי ובגיל הרך.

<דודי מזרחי: הדבר הראשון, צוין קודם, זה הנושא של התכנית להפחתת מספר הילדים בכיתה.

<דודי מזרחי: התכנית הישנה שאושרה בשנת 2008 להפחתת מספר הילדים בכיתה, לא כללה מענה לילדי כיתות א'-ב'.

<דודי מזרחי: הפחתת מספר הילדים בכיתה התחילה בכיתות ג' במתווה הישן.

<דודי מזרחי: במתווה שאימץ השר בנט לפני כשנה ואושר על ידי הממשלה בהחלטת ממשלה, הפחתת מספר הילדים בכיתה מתחילה בכיתה א'.

<דודי מזרחי: ההשקעה רק עבור ילדי כיתות א'-ב' עובר החלק של הפחתת מספר הילדים, היא 270 מיליוני שקלים.

<דודי מזרחי: אני חייב לציין - - -

אורלי לוי אבקסיס: אז זאת אומרת - - - מממן את זה?

יעקב מרגי: אורלי, רגע.

יעקב מרגי: אתה לא עונה לה, דודי.

אורלי לוי אבקסיס: - - - כיתות מממן את זה?

יעקב מרגי: אורלי, את מפריעה לי.

יעקב מרגי: כן, כן.

יעקב מרגי: כל דבר מממן את זה, גם הגרעינים התורניים.

אורלי לוי אבקסיס: יופי.

יעקב מרגי: כמה גרעינים תורניים - - -

אורלי לוי אבקסיס: זה מה שאני שואלת ואף אחד לא עונה לי.

אורלי לוי אבקסיס: עשרות מיליונים בשנה.

אורלי לוי אבקסיס: הם מקבלים תלושים בתוך בתי הספר.

יעקב מרגי: בסך הכול 10 מיליון ₪.

אורלי לוי אבקסיס: יותר.

אורלי לוי אבקסיס: יותר.

יעקב מרגי: אני לא מקל ראש, אבל זה 10 מיליון.

אורלי לוי אבקסיס: - - - תביאו לי את זה כתוב.

אורלי לוי אבקסיס: תביאו את זה כתוב.

אורלי לוי אבקסיס: - - -

יעקב מרגי: אורלי, קיבלת מה זה הגרעינים התורניים?

יעקב מרגי: נחה עכשיו דעתך?

אורלי לוי אבקסיס: לא.

אורלי לוי אבקסיס: אני רוצה לשמוע מהם.

יעקב מרגי: זו התשובה שקיבלתי מהאוצר.

אורלי לוי אבקסיס: אז הם משקרים לך אדוני כי לי יש תשובה אחרת, הרבה יותר גבוהה.

אורלי לוי אבקסיס: אני רוצה שהם יביאו לי את זה בכתב.

יעקב מרגי: תודה.

<דודי מזרחי: זה הרכיב הראשון, אחד מתוך 6 שאני רוצה לפרט.

<דודי מזרחי: רק העלות הרכיב הזה היא 270 מיליון שקלים רק לכיתות א'-ב' כאשר על כל המערכת, העלות של ההפחתה של מספר ילדים בכיתה נאמדת במיליארד שקל.

חיים ילין: זה בינוי או לא?

<דודי מזרחי: לא, לא.

<דודי מזרחי: לא בינוי.

<דודי מזרחי: שעות הוראה.

חיים ילין: אז מאיפה כסף - - -

<דודי מזרחי: שעות הוראה.

<דודי מזרחי: לא כולל רכיב של בינוי.

<דודי מזרחי: בנוסף לבינוי.

חיים ילין: אם אתה מקטין - - -

יעקב מרגי: בנוסף, הוא אומר לך.

יעקב מרגי: בנוסף.

<דודי מזרחי: בנוסף לבינוי אישרנו בהחלטת ממשלה של התקציב תכנית חומש של 17,000 כיתות לימוד בעלות של כ-17 מיליארד שקל על 5 שנים.

<דודי מזרחי: זה מעבר.

<דודי מזרחי: אני מדבר רק על שעות הוראה משום שהדיון כרגע הוא על שעות הוראה.

<דודי מזרחי: עכשיו, אדוני היושב-ראש, אני חייב לציין שיושבים כאן נציגים של ההורים שאני מכבד אותם, שבין היתר ישבו בדיונים אצלי ובהנהלת משרד החינוך לפני שנתיים כשדיברנו על הנושא של הפחתת מספר תלמידים בכיתה.

<דודי מזרחי: בין היתר נאמר על השולחן ובצורה, אני חייב להגיד, מאוד בוטה: חברים, קחו את המשאב של ביצוע א'-ב', תשקיעו אותו בהפחתת מספר תלמידים בכיתה.

<דודי מזרחי: אני לא אומר שזה טרייד אוף כי יש כאן מכלול שאני אפרט אותו.

<דודי מזרחי: דיברו כאן קודם על דמגוגיה, צריך להגיד את הדברים כהווייתם כי יש כאן מכלול.

<דודי מזרחי: היבט שני: תקצוב דיפרנציאלי.

<דודי מזרחי: בשנת הלימודים תשע"ה השיק השר פירון תכנית לתקצוב דיפרנציאלי בחניך היסודי ובחטיבות הביניים, כולל כיתות א'-ב'.

<דודי מזרחי: השר בנט אימץ את התכנית הזו.

<דודי מזרחי: אנחנו נמצאים כרגע בתחילת השנה השלישית ליישום שלה.

<דודי מזרחי: במסגרת התכנית מתווספות שעות הוראה בהיקף של כמיליארד שקל לשעות הטיפוח לחינוך היסודי בחטיבות הביניים, ורק לכיתות א'-ב' - - -

יוסי יונה: אתה אומר - - -

מירב בן ארי: רגע, תן לו לסיים.

מירב בן ארי: רק לסיים.

<דודי מזרחי: אני לא יודע להתמודד עם - - -

אורלי לוי אבקסיס: תאר לך מה זה מורה בכיתה א' שצריך להתמודד עם 40-30 תלמידים.

יעקב מרגי: אורלי, "פעם שלישית" עומד לצאת מהשפתיים שלי.

יוסי יונה: אדוני היושב-ראש, יש כאן אמירה ברורה שאין טרייד אוף - - -

יעקב מרגי: בסדר, הוא אמר את מה שהוא אמר.

יעקב מרגי: נקודה.

<דודי מזרחי: רק לסעיף הזה, העלות רק לכיתות א'-ב', היא 220 מילון שקל.

<דודי מזרחי: יישום רפורמת "אופק חדש", הרבה דובר בה, אם היא רלוונטית או לא רלוונטית.

<דודי מזרחי: בשורה התחתונה, מדובר ברפורמה שעלותה כ-5 מיליארד שקלים שבנוסף לזה שהיא שיפרה באופן דרמטי את שכר הגננות והמורים והמורות בחינוך היסודי, הוסיפה משאבים למערכת, שעות פרטניות.

<דודי מזרחי: אפשר להתווכח אם זה נותן מענה - - -

אורלי לוי אבקסיס: מתי "אופק חדש" - - -

יעקב מרגי: רגע, אורלי.

יעקב מרגי: את לא בת יחידה.

<דודי מזרחי: - - - משאבים נוספים לחינוך היסודי ולכיתות א'-ב'.

<דודי מזרחי: היבט שני: בתי הספר של החופש הגדול, עלות תוספתית, השקעה בתלמידי כיתות א'-ב', כ-225 מיליוני שקלים.

<דודי מזרחי: היבט נוסף הוא תכנית הצהרונים, תכנית ציל"ה, כ-400 מיליון שקלים, מתוכם לכיתות א'-ב' כ-135 מיליון שקלים.

<דודי מזרחי: התכנית לניהול עצמי - - -

אורלי לוי אבקסיס: ציל"ה לא קוצץ?

יעקב מרגי: לא.

<דודי מזרחי: אני ממשיך.

<דודי מזרחי: המימד הנוסף - - -

<קריאה: קיצצתם 100 מיליון שקל - - -

אורלי לוי אבקסיס: ציל"ה קוצץ ב-100 מיליון שקל.

אורלי לוי אבקסיס: מה הוא מציג כאילו זו עליה?

אורלי לוי אבקסיס: הם קיצצו בתכנית ציל"ה 100 מיליון שקל.

אורלי לוי אבקסיס: זו לא מניפולציה?

אורלי לוי אבקסיס: אז מה נשאר?

יעקב מרגי: תודה, אורלי.

אורלי לוי אבקסיס: ציל"ה קוצץ או לא קוצץ ב-100 מיליון שקל?

<דודי מזרחי: אני עונה כרגע ליושב-ראש.

<דודי מזרחי: אשמח לענות על כל השאלות - - -

אורלי לוי אבקסיס: תכנית ציל"ה קוצצה או לא קוצצה?

אורלי לוי אבקסיס: נוח לך לא לענות.

יעקב מרגי: עלות תכנית ציל"ה נאמדת בכ-400 מיליון שקל.

אורלי לוי אבקסיס: כמה קוצץ ממנה?

אורלי לוי אבקסיס: כמה קוצץ ממנה, אדוני היושב-ראש?

אורלי לוי אבקסיס: כמה קוצץ מתכנית ציל"ה?

יעקב מרגי: תודה.

יעקב מרגי: תשאלי את - - -

אורלי לוי אבקסיס: הם מציגים את זה כהישג.

יעקב מרגי: תשאלי את גפני.

יעקב מרגי: תשאלי את גפני בוועדת כספים.

יעקב מרגי: אל תפריעי.

מירב בן ארי: ברצינות.

מירב בן ארי: אי אפשר לשמוע כלום.

<דודי מזרחי: ניהול עצמי: תוספת לבתי ספר יסודיים של 125 מיליון שקלים במקביל להגברת האוטונומיה של מנהלי בתי הספר.

<דודי מזרחי: החלק רק עבור כיתות א'-ב' הוא 35 מיליון שקלים.

<דודי מזרחי: דיברנו על תעדוף, סקרתי עכשיו השקעה נוספת ישירה בכיתות א'-ב' בהיקף של כמיליארד שקל ולמעלה מכך.

<דודי מזרחי: כאשר עמדנו והסתכלנו על התקציב הנוכחי של 2017, היו סוגיות כבדות על סדר היום.

<דודי מזרחי: מדברים על החינוך - - -

אורלי לוי אבקסיס: ציל"ה קוצץ או לא קוצץ?

אורלי לוי אבקסיס: ציל"ה קוצץ או לא קוצץ?

אורלי לוי אבקסיס: תענה לוועדה.

יעקב מרגי: אורלי, פעם שלישית.

אורלי לוי אבקסיס: למה הוא לא עונה לוועדה?

אורלי לוי אבקסיס: הוא מציג את זה כתוספת.

יעקב מרגי: הוא לא אמר - - -

אורלי לוי אבקסיס: אבל הוא הציג את זה כתוספת.

אורלי לוי אבקסיס: הוא הציג את ציל"ה כפרויקט חשוב, אז למה קיצצתם 100 מיליון שקל - - -

יעקב מרגי: אורלי, מאחר ואני יודע שבזמן ההצבעה אני אצטרך להוציא אותך, אני מוציא אותך עכשיו.

יעקב מרגי: תודה.

אורלי לוי אבקסיס: אני לא יוצאת.

יעקב מרגי: סדרנים.

אורלי לוי אבקסיס: אני לא יוצאת עד שהוא ייתן לי תשובה על הגרעינים ועל תכנית ציל"ה.

יעקב מרגי: הוא לא ייתן לך.

יעקב מרגי: הוא לא חייב לתת - - -

אורלי לוי אבקסיס: הוא מחויב.

אורלי לוי אבקסיס: הוא מחויב.

אורלי לוי אבקסיס: ציל"ה קוצץ או לא קוצץ?

יעקב מרגי: אורלי, לא.

יעקב מרגי: הוא לא יענה לך.

אורלי לוי אבקסיס: ציל"ה קוצץ.

אורלי לוי אבקסיס: הם עושים מניפולציות.

יעקב מרגי: תוציא אותה בבקשה.

אורלי לוי אבקסיס: נדב, כדאי שתעביר לשר שלך שפה פוגעים - - -

מירב בן ארי: אל תדאגי.

מירב בן ארי: אני אעביר לשר שלי את כל מה שאת אומרת, שחושבת שמגינה על האוכלוסיות החלשות כאילו יש לה מונופול על מדינת ישראל.

אורלי לוי אבקסיס: - - - כמה עמונה תעלה - - -

מירב בן ארי: מספיק.

מירב בן ארי: שעה וחצי אני שומעת את זה.

מירב בן ארי: מזל - - -

חיים ילין: הלו.

חיים ילין: יש לך תינוקת, זה לא - - -

יעקב מרגי: מירב - - -

אורלי לוי אבקסיס: - - - שר האוצר - - -

מירב בן ארי: - - -

חיים ילין: אורלי, את מביאה אותה לחדר לידה עכשיו.

חיים ילין: די.

אורלי לוי אבקסיס: חוץ מהכותרת - - -

מירב בן ארי: - - - די כבר, מספיק כבר - - -

יעקב מרגי: אורלי, תודה.

מירב בן ארי: - - - שעתיים - - - כאילו יש לה מונופול על החברתיות במדינת ישראל.

מירב בן ארי: אף חבר כנסת - - -

אורלי לוי אבקסיס: - - - בושה וחרפה.

אורלי לוי אבקסיס: בושה וחרפה לוועדה - - - בושה וחרפה - - - הוא מציג את תכנית ציל"ה כמשהו חשוב, קיצצו בו 100 מיליון שקל.

אורלי לוי אבקסיס: למה?

יעקב מרגי: בסדר, מותר לה.

יעקב מרגי: לה אתם מתווכחים - - -

מירב בן ארי: די.

מירב בן ארי: שעתיים - - -

יעקב מרגי: אבל מותר לה.

אורלי לוי אבקסיס: - - - מתרגשת - - -

יעקב מרגי: אורלי, תודה.

יעקב מרגי: אורלי, תודה.

אורלי לוי אבקסיס: תתביישי לך שאת לא מתרגשת.

מירב בן ארי: תתביישי לך?

מירב בן ארי: די כבר.

מירב בן ארי: כל היום את נותנת לי טיפים.

מירב בן ארי: מספיק כבר.

<קריאה: אנחנו ממש לא בטוחים שאנחנו בוועדת החינוך של הכנסת.

יעקב מרגי: את רוצה ללכת עם חברת הכנסת?

יעקב מרגי: אל תטיפי לי מוסר.

יעקב מרגי: אני אוציא אותך.

מירב בן ארי: - - - אין לך מונופול על - - - (חברת הכנסת אורלי לוי אבקסיס יוצאת ממליאת הוועדה.

מירב בן ארי: )

מירב בן ארי: כל היום כאילו מחזיקה את השכבות החלשות.

מירב בן ארי: מה שאני נלחמתי בשבילם, את לא תלחמי את לא תלחמי כל החיים שלך.

יעקב מרגי: מירב, תודה.

יעקב מרגי: רבותי, אלה שרוצים להטיף לוועדת חינוך, זה הדיון הדמוקרטי וכל אחד זכאי לומר את דעתו, גם אם הם עולים בטונים.

יעקב מרגי: לא צריך - - -

<פז כהן: אבל הח"כים של הקואליציה לא מקשים.

<פז כהן: הם באים רק להצביע - - - חוץ ממך, אף אחד פה מהקואליציה - - -

יעקב מרגי: - - - פז, אני מבקש לצאת.

יעקב מרגי: רבותי, אף אחד לא ישבש לי את ההצבעות.

יעקב מרגי: אני מצטער, כל מי שיפריע, אני אוציא אותו.

מירב בן ארי: זה לא בסדר.

מירב בן ארי: זה לא בסדר הדה-לגיטימציה שעושים לנו.

<קריאה: - - - מהקואליציה.

<קריאה: הייתי פה בכל הישיבה ואתם באים רק להרים אצבע נגד מה שכולם פה הסכימו.

יעקב מרגי: סדרנית - - -

<קריאה: תתביישו לכם, אם זו ישיבה.

<קריאה: תתביישו.

<קריאה: בשם כל ההורים.

יעקב מרגי: תלכי גם את.

יעקב מרגי: תודה.

יעקב מרגי: שלום.

יעקב מרגי: מי שרוצה לעשות הצגות, יש את "הבימה".

יעקב מרגי: המדינה מתקצבת את הבימה.

<עדי מן: יהיה לכם שקט עכשיו.

יעקב מרגי: לא.

יעקב מרגי: זה פשוט צמצום.

יעקב מרגי: מחאת הסרדינים מימנה – תודה לגברת מן ממודיעין.

יעקב מרגי: תודה.

יעקב מרגי: תודה רבה לכם.

יעקב מרגי: דודי, תסכם.

<דודי מזרחי: כפי שסקרתי, לצד התוספות המשמעותיות גם לחינוך היסודי ובפרט לכיתות א'-ב', נדרשנו לבצע התאמות.

<דודי מזרחי: ה-ממ"מ בסקירה שלו ציין את הנושא של בדיקת האפקטיביות.

<דודי מזרחי: צריך להגיד שהתייעצנו, בין היתר, גם עם הרשות הארצית למדידת הערכה, גם עם המדען הראשי.

<דודי מזרחי: שקלנו, זה לא היה מהלך פשוט המהלך הזה על ההחלטה על הקיצוץ.

<דודי מזרחי: שקלנו את כל החלופות העומדות על הפרק כאשר בסופו של דבר צריכה להתקבל החלטת מדיניות ואתה צריך להחליט מה יותר חשוב: השקעה נוספת בחינוך המיוחד, האוטונומיה למנהלים, תכנית צפון, צמצום פערים – אתה צריך לקבל החלטות כואבות וזה מה שנעשה.

יעקב מרגי: תודה.

יעקב מרגי: נועה ודודי, ההסתייגות של עודד פורר לגבי תש"ף מתקבלת על דעתכם?

יעקב מרגי: אז ההסתייגות מיותרת.

יעקב מרגי: כל אלה שביקשו לקצר – ההסתייגות הזו מתייתרת, אנחנו לא מצביעים עליה, אלא אם כן - - -

יוליה מלינובסקי: רגע.

יוליה מלינובסקי: ההסתייגות עד 1 בינואר 2019?

מירב בן ארי: כן, כן.

יוליה מלינובסקי: שנתיים?

יעקב מרגי: מיצינו את זה, יוסי.

יוסי יונה: משפט אחד.

יעקב מרגי: בתנאי שאף חבר כנסת לא מבקש אחריך.

יעקב מרגי: זה התנאי.

חיים ילין: - - -

יעקב מרגי: הוא לא מסכים.

יעקב מרגי: אין.

יעקב מרגי: נקודה.

יעקב מרגי: רבותי, הצבעות.

יוסי יונה: חיים, אתה לא מסכים?

חיים ילין: מה אני לא מסכים?

חיים ילין: אני - - -

יוסי יונה: אני רוצה הצעה לסדר, אדוני.

יוסי יונה: יש פה עניין מאוד פשוט.

יוסי יונה: עומדים פקידי משרד האוצר ואומרים: סדרי עדיפויות, עשינו את המיטב.

יוסי יונה: אני רוצה להסב את תשומת לבכם, אדוני היושב-ראש, 2016, על פי התקציב, 1.69 רזרבות.

יוסי יונה: ב-2017 יש 1.571 רזרבות - - -

יעקב מרגי: הצעה לסדר.

יעקב מרגי: מה ההצעה לסדר?

יוסי יונה: למה שלא יממנו את התקציב שהם רוצים לבטל בסעיף הזה באמצעות הרזרבות הללו שעומדות לרשותם?

יעקב מרגי: רואים שאתה לא היית שר אף פעם, ואני מאחל לך שתהיה שר.

יעקב מרגי: לא במפלגה שלך.

יעקב מרגי: תקשיב טוב-טוב, אתה לא יודע מה זה רזרבות במשרד ממשלתי?

יוסי יונה: תסביר לנו.

יעקב מרגי: אתה חושב שהן לא מיועדות?

יעקב מרגי: הן מיועדות או לסעיפים ספציפיים או חזרה לאוצר.

יוסי יונה: חזרה לאוצר.

יוסי יונה: משפט מאוד יפה.

יעקב מרגי: תודה.

יוסי יונה: אפשר לקבל תשובה?

יעקב מרגי: אני אתן לך אותה בהמשך.

חיים ילין: אני לא רוצה דיון.

חיים ילין: אני רק רוצה להגיד משפט.

חיים ילין: הרי ידוע שאנחנו הולכים להצביע על 2018-2017, וידוע גם שמיד אחרי שנצביע יהיה קיצוץ רוחבי של לפחות אחוז אחד.

חיים ילין: כל הדיון הזה וכל הצעקות וכל מה ששמענו פה, הרי יקצצו גם את תקציב החינוך.

חיים ילין: את כל התקציב יקצצו.

חיים ילין: אז מה הדיון הזה שווה?

יעקב מרגי: לא יהיה קיצוץ פה.

חיים ילין: אין דבר כזה.

יעקב מרגי: פה לא יהיה.

חיים ילין: מה זה "לא יהיה"?

יעקב מרגי: היו תקדימים שהיה פלט בלי רווחה ובלי חינוך.

חיים ילין: אני אומר לפחות להילחם שאם יהיה, שלא יהיה - - -

יעקב מרגי: רבותי, אני ניגש להצבעה ואני חסר סבלנות בשלב ההצבעה.

יעקב מרגי: התנצלות לכל מי שלא הספיק לדבר.

יעקב מרגי: אין מה לעשות.

יעקב מרגי: רבותי, על סדר היום, כפי שאמרתי, פרק י"ב סעיף 180 שזה נוגע לחוק יום חינוך ארוך ולימודי העשרה, נכון, גברתי?

<מירב ישראלי: כן.

יעקב מרגי: מאחר וההסתייגות התקבלה לכאורה, אנחנו מצביעים על הנוסח המתוקן עם תשע"ף.

<מירב ישראלי: כן.

<מירב ישראלי: אבל קודם הסתייגות של הרשימה המשותפת.

מסעוד גנאים: הסתייגות שלנו, של הרשימה המשותפת, לבטל את זה.

יעקב מרגי: יפה.

יעקב מרגי: עכשיו אנחנו מצביעים על ההסתייגות של הרשימה המשותפת לבטל את סעיף 180.

יוסי יונה: גם המחנה הציוני.

יעקב מרגי: והמחנה הציוני.

יעקב מרגי: מי בעד ההסתייגות?

יעקב מרגי: אני סופר.

יעקב מרגי: ארבע.

יעקב מרגי: מי נגד?

יעקב מרגי: חמש היו?

יעקב מרגי: תחזור על מי שבעד: 7.

<קריאה: נגד - - -

יעקב מרגי: אני חוזר על ההצבעה.

מירב בן ארי: תחזור, תחזור.

יעקב מרגי: מי בעד ההסתייגות של הרשימה המשותפת והמחנה הציוני?

<יהודית גידלי: 5.

יעקב מרגי: 5.

יעקב מרגי: צודקים.

יעקב מרגי: מי נגד?

יהודה גליק: אתה רואה למה חושב ללמד את כיתה א' לקרוא?

יעקב מרגי: נגד 7.

יעקב מרגי: מי נמנע?

יעקב מרגי: אין נמנעים.

יעקב מרגי: בעד ההסתייגות – מיעוט

יעקב מרגי: נמנעים – אין

יעקב מרגי: ההסתייגות לא התקבלה.

יעקב מרגי: ההסתייגות לא התקבלה.

יעקב מרגי: תודה.

יוסי יונה: רביזיה.

יעקב מרגי: אתה רוצה לעשות רביזיה על ההסתייגות?

חיים ילין: לא, לא.

חיים ילין: הוא רוצה על ההצבעה של עמונה רביזיה.

יוסי יונה: בדיוק.

יוסי יונה: על עמונה.

יוסי יונה: על עמונה אפשר, חיים?

יעקב מרגי: אנחנו מצביעים עכשיו על סעיף 180 עם התיקון, נכון?

<מירב ישראלי: של התש"ף.

יוליה מלינובסקי: תגידי לי בלועזית: 2019?

מירב בן ארי: 2019.

<מירב ישראלי: זה 1 בספטמבר 2019.

יהודה גליק: בשנת הלימודים 2020.

יוסי יונה: אדוני היושב-ראש - - -

יעקב מרגי: מי בעד הסעיף?

יעקב מרגי: מי בעד הסעיף?

יוסי יונה: ביררנו תקנונית שאפשר רביזיה על הסעיף, אדוני.

<יהודית גידלי: 8

יעקב מרגי: 8.

יעקב מרגי: מי נגד?

יוסי יונה: אדוני - - -

יעקב מרגי: אתה מפריע לי באמצע הצבעה.

<יהודית גידלי: 5.

יעקב מרגי: 5.

יעקב מרגי: הוא לא הצביע.

יעקב מרגי: 5.

יעקב מרגי: מי נמנע?

יעקב מרגי: בעד הסעיף – רוב

יעקב מרגי: נמנעים – אין

יעקב מרגי: הסעיף עבר.

<מירב ישראלי: רביזיה.

יעקב מרגי: מה, אני אנדב רביזיה?

יוסי יונה: רביזיה.

יוסי יונה: אפשר לעשות רביזיה.

יוסי יונה: אפשר רביזיה על הסתייגות.

חיים ילין: אני אגיד לך למה.

חיים ילין: יש לו זמן עכשיו ללכת לאכול ובעוד חצי שעה יחזור.

מירב בן ארי: אבל יש דיון פה - - -

יעקב מרגי: עוד 5 דקות הרביזיה.

חיים ילין: אתה לא יכול.

יעקב מרגי: למה לא?

חיים ילין: 5 דקות?

חיים ילין: חצי שעה.

חיים ילין: אתה לא יכול, אדוני.

יעקב מרגי: רבותי, באחת וחצי.

יעקב מרגי: עוד לא גמרנו.

חיים ילין: גם אם הוא יעשה 5 דקות - - -

יעקב מרגי: סעיפים 181 ו-182.

יעקב מרגי: יש לנו הסתייגויות?

מסעוד גנאים: שלנו, של הרשימה.

<מירב ישראלי: מאיר כהן: לבטל את הסעיף בכלל.

מירב בן ארי: חיים פה במקומו.

יעקב מרגי: יש לנו עוד מישהו שביקש?

<מירב ישראלי: אחרי זה יש לנו את דב חנין והרשימה המשותפת - - -

יוסי יונה: והמחנה הציוני.

<מירב ישראלי: והמחנה הציוני.

יעקב מרגי: יפה.

יעקב מרגי: אז אנחנו מצביעים, קודם כל, על ההסתייגות של מאיר כהן שביקש לבטל את הסעיף.

<מירב ישראלי: את שני הסעיפים.

יעקב מרגי: את שני הסעיפים.

יעקב מרגי: מי בעד ההסתייגות של חבר הכנסת מאיר כהן?

יעקב מרגי: 5 בעד.

יעקב מרגי: מי נגד? 8.

יעקב מרגי: מי נמנע?

יעקב מרגי: בעד ההסתייגות – מיעוט

יעקב מרגי: נמנעים –אין

יעקב מרגי: ההסתייגות של חבר הכנסת מאיר כהן לא התקבלה.

<מירב ישראלי: ההסתייגות של הרשימה המשותפת והמחנה הציוני להגדיל את השעות בכיתות א' ו-ב': בכיתות של מעל 34 תלמידים בכיתה, 20 שעות פיצול; מתחת ל-34, 15 שעות פיצול.

יעקב מרגי: מי בעד ההסתייגות של הרשימה המשותפת והמחנה הציוני?

יעקב מרגי: 5 מי נגד?

יעקב מרגי: 8 נגד.

יעקב מרגי: מי נמנע?

יעקב מרגי: אין נמנעים.

יעקב מרגי: בעד ההסתייגות – מיעוט

יעקב מרגי: נמנעים –אין

יעקב מרגי: ההסתייגות לא התקבלה.

<מירב ישראלי: עכשיו על הסעיף.

יעקב מרגי: עכשיו אנחנו מצביעים על הסעיף בנוסח כפי שהממשלה הגישה.

יעקב מרגי: מי בעד סעיף 181 ו-182 בנוסח שהציגה הממשלה?

יעקב מרגי: מי בעד?

יוליה מלינובסקי: רגע, זה כבר עם התיקון שלנו?

יוליה מלינובסקי: עם ההסתייגות שלנו?

יעקב מרגי: לא, לא.

יעקב מרגי: עברנו כבר.

יעקב מרגי: עברנו את זה.

מירב בן ארי: התיקון שלך היה רק על 180.

מסעוד גנאים: זה עבר.

מסעוד גנאים: אלה סעיפים אחרים.

יעקב מרגי: בעד 8.

יעקב מרגי: מי נגד?

יעקב מרגי: 5.

יעקב מרגי: מי נמנע?

יעקב מרגי: אין נמנעים.

יעקב מרגי: בעד הסעיפים – רוב

יעקב מרגי: נמנעים – אין

יעקב מרגי: הסעיפים עברו.

חיים ילין: רביזיה.

חיים ילין: אני לא ביקשתי, הוא ביקש.

מירב בן ארי: זה באחת וחצי?

יעקב מרגי: אחמד טיבי נדיב כשהוא בשלטון.

יעקב מרגי: אני - - -

מירב בן ארי: מה עם הדיון של אחת?

יעקב מרגי: בשעה 13:30 הצבעות על הרביזיה.

מירב בן ארי: אבל יש דיון ב-13:00, מרגי.

יעקב מרגי: אז באיזו שעה את מציעה?

יעקב מרגי: בשעה 14:00 הצבעות על הרביזיה.

יעקב מרגי: הישיבה נעולה.